text:
UKhune uthembisa izicoco eNaturenaComment on this story
MINENHLE MKHIZE
‘SIZOSHANELA zonke izicoco eziphambi kwethu ngesizini entsha futhi sizoqala ngeCarling Black Label Cup okuyiyona ezosivulela iminyango yokuqoqa kwasani okuphambi kwethu. Ukucanasa kwePirates kuphelile manje sekuyisikhathi sokubuya kwezinsuku zenjabulo ePhefeni.”
Lawa ngamagama ashiwo ngukaputeni weBafana Bafana u-Itumeleng Khune abefuna aqoshwe, kugcinwe le nkulumo, ngesikhathi enengxoxo ekhethekile neSolezwe izolo emini. Okwenza uKhune akhulume kanje yindlela leli qembu elisayinise ngalo abadlali abaseqophelweni eliphezulu.
AmaKhosi alande izibabuli zabadlali okubalwa kubona oMorgan “Mr Reliable” Gould oyisiqongqwane seBafana Bafana, Siboniso “Pa” Gaxa obedlala kuLierse SK yaseBelgium, Siyabonga “Doctor” Nkosi osebuya naku-Arminia Bielefeld yaseGermany, Kgotso Moleko obevala emuva kuBloemfontein Celtic, Sakhile Hlongwa obeyihlikihla kuThekwini Coastal kaLindani “Mantayi” Shezi waKwaMakhutha kanti kulindeleke ukuthi iqede noKingston Nkhatha maduze uma esebuye kubo eZimbabwe. Omunye umdlali ogaqelwe yiChiefs ngu-Eric Mathoho weCeltic.
“Ngifuna ukushayela abaphathi ihlombe ngokulanda abadlali abaseqophelweni eliphezulu. Ngizizwa ngimkhulu futhi ngiyaziqhenya ngokuba ngumdlali weChiefs. Laba badlali bazonyusa umoya wokuzethemba eqenjini,” kusho uKhune.
“Okungenza ngingangabazi ukuthi iChiefs izoqopha umlando ngokuwina zonke izicoco kule sizini wukuthi laba badlali sesijwayele ukudlala nabo. Badlala kuBafana futhi kunalokhu kuxhumana okuyisiphesheli enkundleni kwazise sibonana kahle kwelesizwe. Ngeke kuze kukhalwe ngokuthi basafuna ukujwayelana nabanye abadlali ngoba siyazana. Abanye basebenzile noStuart Baxter kuBafana okuzokwenza kube lula ukuthi simqonde ukuthi ifunani kithina.”
AmaKhosi asayina lolu bisi lwabadlali nje asanda kuchitha abanye okukhona kubona uLucky Khune, Steven Ncanana, Siyabulela Songwiqi, Dominic Isaacs ozohlolwa yi-Ajax Cape Town noThela Ngobeni abebeyifenisha kuleli qembu eliqede isizini edlule lincela izithupha.
“Abalandeli beChiefs kumele balungiselele injabulo yodwa kule sizini ezoqala. Angisakwazi nokulinda ukuthi iqale, ngifisa sengathi njengoba sikhuluma nje ngabe ngisenkundleni. Kuzokhala inqwaba yabantu kule sizini. Angikuphinde lokhu, siqala ngeBlack Label Cup. Laba badlali abasha balambele impumelo okuyinto nathi esiyibhekile. Sifuna ukuqala ngayo iSundowns emdlalweni wokuqala weMTN 8. Uyazi-ke nawe iChiefs uma inqobe umdlalo wokuqala kuba nzima ukuyivimba. Imali yabo abalandeli ngeke bayikhalele nakancane. Sibaphoxile saphinde sabahlaza ngesizini edlule, manje sekuyisikhathi sokuthi sixolise kubona ngokubanqobela izicoco. Abahambe beyothenga amajezi eChiefs ukuze bezopenda inkundla ngombala omnyama noyigolide bese sibanika okungokwabo,” kusho uKhune.
Emdlalweni weligi AmaKhosi azovula ngaMaZulu eMoses Mabhida Stadium.
Ngokwamavoti eCarling Black Label Cup, uKhune nguyena ozihola phambili kuChiefs kanti kuPirates kuhamba phambili uMoeneeb Josephs. Umdlali omusha ongakangeni ohleni lweChiefs uGould kanti uGaxa usephakathi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


c: text/html

text:
Babangiselwani umzila wabo?Comment on this story
AKE sigwedlele eceleni sishaye ama-hazard ethu silungiselele ukubuyela eceleni ukuze sixoxe nazi ezithinta thina bomathandizinto ezidumayo.
Awanamhlanje ama-hazard angifica ngishosholoza ngomgwaqo osuka eMndeni, eSoweto, ngibheke ngaseZone 6 nginqamula ngaseMaponya ngize ngizophumela eChris Hani Baragwanath Hospital, eMjibha.
Ngisavalelwe wujenga lwezimoto ngibone memfu ezinye izimoto zidlule zishosholoza ngomzila wamabhasi obomvu ongakwesokudla. Angithandi ukubuza ukuthi ikhanda lalo muntu owahlela le yanto ye BRT wayecabangeni impela ethatha isitobhi sebhasi ayosibhadlaza phakathi nomgwaqo. Manje abagibeli sebevika izimoto ezingenasikhathi sokubalinda uma sebewela umgwaqo.
Kodwa nakhu la ngiqonde khona, kuwo lowo mnyama uthola sekunezimoto ezincane esezibangisa la mabhasi kulo mzila wawo kuphela.
Le nto ingikhumbuze into engijwayele ukuyibona eThekwini kulo mzila wezithuthi zomphakathi obomvu. Njalo ekuseni ngijwayele ukubona sekuminyene utshumo izimoto ezincane sezibangisa amatekisi namabhasi bese ugcina usudideka ukuthi abantu abahamba ngezimoto ezincane abahlala bekhala ngokuthi amabhasi namatekisi ayinkinga emgwaqweni yakule lizwe sekuyibona manje abayobangisa zona kanye lezi zithuthi abazibona njengesiphazamiso emgwaqweni. Ngeke ngisho lutho ngesiminyaminya esidaleka uma amatekisi namabhasi esesuka kulo mzila wawo osohlangothini lokugcina kwesokudla, esechezukela ukwehlisa abagibeli ngakwesobunxele.
Iningi lethu bashayeli liyathanda ukubona amaphutha okushayela kabi likhohlwe wukuzibheka nalo ukuthi limsulwa kangakanani. Abashayeli abanqeni ukubanga umsindo ngama- hooter bebe bebona ukuthi imoto ephambi kwabo ifile noma ihamba umuntu ofundayo ukwenza nje isibonelo.
Sengiyafisa ukwazi ukuthi bahlawuliswa kanjani abantu abatholakala beshosholoza ngomzila okungesiwo owalolo hlobo lwezimoto. Nalaba abathanda ukupaka izimoto zabo endaweni yabaphila nokukhubazeka bebe bengakhubazekile kusafanele bathathelwe izinyathelo.
Hhayi-bo sengilibele ukulanda, kukude eThekwini ngiseMjibha yithi sicishe ama- hazard ethu sibophe amabhande sishayele ngobukhulu ubunono ngokulandela imithetho yezokushayela kule lizwe size sihlangane sisaphephile nangesonto elizayo kuyona le ngosi yezezimoto.Yimi owenu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.

robotstxt: allowed

filter: keep


text:
Kuboshwe abadayisa ngomzimba
2013-02-11 16:32
Sonqoba Kunene, Daily Sun
Johannesburg - Idolobha laseGoli laziwa njengesizinda sabadayisa ngocansi, isizinda sezidakamizwa kanye nokushushumbiswa kwabantu.
Ithimba lamaphoyisa ligasele efulethini eliseVereeniging, labhadama abesifazane abathengisa ngomzimba, bezibiza u-R50, umzuliswano ngamunye.
Umbiko wephephandaba iDaily Sun uthi amaphoyisa angama-SAPS ahlangane namaphoyisa kaMasipala waseMfuleni kanjalo nabeziNhlekelele.
Umkhankaso uthi maningi amantombazane asemancane ngokweminyaka agila lo mkhuba, abanye balaba baseminyakeni ephakathi kwengu-19 no-20 ubudala.
Amantombazane aboshiwe kutholakale ukuthi aqhamuka eWelkom, eFree State, iseGoli kanye naKwaZulu-Natal.
Laba batshele amaphoyisa ukuthi umphathi wawo ubaholela u-R100, umphathi ukwazile ukuphunyuka abaleke ngesikhathi kugasela amaphoyisa.
“Ngafika lana ngenyanga ka-Okthoba ngithi ngizothengisa ngomzimba kuze ngizothola imali,” kusho omunye wamantombazane.
Okhulumela umasipala waseMfuleni, uVeli Mcera uthe: “Inyanga kaFebhuwari yinyanga yokugqugquzela ukuphepha, imikhankaso efuze lona isazoqhubeka.”
- Thola ezinye izindaba
zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
‘Basazifela ngami abesifazane’Comment on this story
SIHLE MKHIZE
UMSAKAZI we-5 FM ophinde abe nguDJ wasemakilabhini uThemba Nkosi odume ngo-Euphonik, uthi nakuba esagubezelwe yifu elimnyama ecaleni abhekene nalo kodwa impilo iyaqhubeka.
Lo DJ yize engathandanga ukugonyuluka kodwa ushilo ukuthi njengoba abanye sebemthatha njengomuntu onodlame emantombazaneni kodwa abanye besifazane bayazifela ngaye.
Usho kanje lo DJ ungaphandle ngebheyili ka-R3000 ayithola ecaleni abhekene nalo lokushaya nokulimaza impahla kaBonang Matheba ongumsakazi weYFM nomethuli weLive kuSABC 1.
“Angithandi ukukhuluma kakhulu ngalezi zinto ngoba icala lisasenkantolo. Okungcono singakhuluma ngomsebenzi. Engingakusho wukuthi kulabo abacabanga ukuthi amantombazane azongizonda bashaye phansi ngoba kunenqwaba engithandayo,” kusho yena sakuncokola ethembisa ukuthi uyogonyuluka ngakho konke entathelini uma sekuphele icala.
Ube eselandisa ngezinhlelo abanazo bengabasakazi be-5 FM njengoba sekubalwa izinsuku kusuke lokho emjahweni wamahhashi omkhulukazi iVodacom Durban July.
URoger Goode ehambisana no-Angie Khumalo ngomhla ka-5 kwephezulu bazobe besakaza bukhoma eTaco Zulu, kuFlorida Road kusukela ngo-7 kuya ku-10 ebusuku ngalobo busuku.
Kuthi ngosuku olulandelayo uDJ Fresh, Poppy Ntshongwana, Catherine Grenfell noDuran Collett basakaze bukhoma eWavehouse, eGateway kusukela ngo-3 kuya ku-7 ntambama, uDJ Kent naye uzobe ekhona eklwebha amapuleti.
U-Euphonik yena uzobe edlala bukhoma etendeni leMiller ngosuku olukhulu leDurban July kusukela ngo-11 emini lapho kuyobe kudlala noKhuli Chana, AKA, Lulo Café nabanye abaningi.
Kuthi ngo-7 ntambama kuqale uhlelo lwakhe nalo azobe elusakaza bukhoma i-Ultimix kuze kushaye u-10 ebusuku.
Uyobe eseyivala eBoulevard, kuFlorida, ngeSonto nakhona uyobe eshayela uhlelo lwakhe olubizwa ngeMy House kusukela ngo-7 kuya ku-10 ebusuku ukungena emnyango kuyobe kubiza u-R100.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Gallo Images
IChiefs ifuna uNdulula woSuthu
UFUNWA uthuli yiKaizer Chiefs umgadli waMaZulu neBafana Bafana, uBongani Ndulula.Read Story
Gallo Images
I-Arrows ibuyise uKanu Vilakazi
Inkinga yabagadli kuLamontville Golden Arrows iphoqe umqeqeshi waleli qembu uShaun Bartlett ukuthi abuyise uVusumuzi Vilakazi.Read Story
Gallo Images
‘Angikaze ngilishaye igoli kuvimbe uSenzo’
Izinto ezinhle eziningi ngomuntu ngamunye zivela kakhulu uma esedlulile emhlabeni.Read Story
- IChiefs ifuna uNdulula woSuthu
- I-Arrows ibuyise uKanu Vilakazi
- ‘Angikaze ngilishaye igoli kuvimbe uSe...
- Uzoqhubeka nomsebenzi kaMeyiwa
- ‘USenzo ubefana nendodana’
- ‘Angikuthandi ukufaniswa nomnewethu’
- UMandisa emakhandleleni kaSenzo
- IBafana iya koweSudan nokaputeni ka-40?
- IDowns idinga amaphuzu koweStars
- IPirates izoligcina ijezi likaMeyiwa


text:
2014-10-24 18:12
Inkampani yeloli eladala ingozi kwashona abantu abangu-12, inikelele imindeni ngemali engu-R120 000, kusho uMnyango wezokuPhepha koMphakathi eMpumalanga.
Ningizimu Afrika
2014-10-24 18:12
INingizimu Afrika izohamba ngegiya uMengameli weqembu u-Oliver Tambo, ayehamba ngalo, ibambisane nezwe laseLesotho lize likwazi ukunqoba izinselelo elibhekene nazo.
Ningizimu Afrika
2014-10-24 18:12
Ukwebiwa kwezintambo zikagesi yikho okuholele ekuphazamise ugesi endaweni yaseLenasia.
Ezokuzijabulisa
2014-10-24 17:33
Zibaliwe izikhathi la khona kuthi uma kukhulunywa ngoMgqumeni, lingaveli igama likaSbusiso Gcabashe, owagcina eboshelwa icala lokuzenza umuntu angasiye.
Ezamabhizinisi
2014-10-24 17:33
Angaphezu kuka-1 100 amaloli asethunjiwe kuleli laseNingizimu Afrika, kusukela kuqale unyaka, kanti lukhulu uvalo olukhona kubanikazi bezitolo.
Afrika
2014-10-24 17:33
Uhulumeni waseRwanda uthukuthele uyaveva ngefilimu ekhonjiswe ngabezindaba ze-BBC, la bekuvezwa khona isehlakalo sesibhicongo sango-1994.
Ningizimu Afrika
2014-10-24 16:05
Umhlaba uya ngokuya uthuthuka, ochwepheshe benza izinto zokuzama ukwenza impilo yabantu ibe ngconywana usuku nosuku, kamuva sekwakhiwe inkomishana ebizwa ngeSoftcup.
Ezokuzijabulisa
2014-10-24 16:04
Kungenzeka ukuba usaziwayo wezemidlalo ojimisayo uNonhle Ndalane kube nguye ongena endaweni yomculi weKwaito uKabelo Mabalane obethula uhlelo iKabelo’s Bootcamp.
AbeCongress of SA Trade Unions, eNorth West, sebekugxekile ukubulawa komvukuzi wesifazane, obulawe ngasemayini yaseMarikana, iLonmin.
INkantolo kaMantshi waseBenoni, itshelwe ukuthi abusilo iqiniso ubufakazi obukhishwe ngumshayeli wetekisi ochaza ngesehlakalo sokushona kukaMido Macia.


text:
Ubuyele ekhempini yeBafana uRodgersComment on this story
MINENHLE MKHIZE
USHAYE ingwiji umgadli weSantos u-Eleazer Rodgers ebuya ekhempeni yeBafana Bafana kulandela ukuhoxa kulesi sikwata ngenxa yokuthi iqembu lakhe lidlala kumaNational First Division/Promotional Play-offs.
URodgers oshaye igoli enqobe ngalo iSantos idlala neThanda Royal Zulu emdlalweni wokuqala wokuhlunga, ubuyele kuBafana ngoba umdlalo olandelayo wePeople’s Team uyoze ube ngoJuni 17.
Ikhempu yeqembu lesizwe esePhokeng, eRustenburg, iyoze iphele ngoJuni 15.
“Simdedele ngoba sizothola ikhefu lesikhathi eside. Ukulangazelele kakhulu ukuyodlala kuBafana futhi sijabule ukuthi ukwazile ukufaka isandla sathola amaphuzu amathathu kulo mdlalo (weThanda),” kusho imenenja yeSantos, u-Edries uBurton.
U-Ace Kika obhekelele amaqembu esizwe kuSafa ukuqinisekisile ukuthi uRodgers oshaye amagoli angu-13 kweyiligi usebuyiselwe ekhempini.
Umqeqeshi weBafana uPitso Mosimane ubesebize umgadli weKaizer Chiefs uLehlohonolo Majoro ukuzovala isikhala sikaRodgers.
UMatlhomola Morake okhulumela iBafana, uthe ngeke abuyiselwe emuva uMajoro.
“Ngeke abuyele kuChiefs kodwa sizocupha ngaye uma sibhekana nenkinga kuRodgers,” kusho uMorake.
Uthe abakasithathi isinqumo ngokuthi kukhona ozovala isikhala sikaMoeneeb Josephs osethathe umhlalaphansi ekumeleni iqembu lesizwe.
“Sisalinde ukuthi umdlali (Josephs) azokhuluma nathi njengoba bekucele umqeqeshi.”
IBafana izicijela imidlalo ebalulekile yokuhlungela iNdebe yoMhlaba eseBrazil ngo-2014. Njengoba izobhekana ne-Ethiopia eRoyal Bafokeng, ngoJuni 3 bese iyodlala neBotswana ngoJuni 9 ekuhambeni. Elinye iqembu abaqhathwe nalo yiCentral Africa.
Elakuleli linengcindezi yokwenza kahle njengoba laziphendula inhlekisa lihluleka wukuya ku-Africa Cup of Nations ebiseGabon/Equatorial Guinea ekuqaleni konyaka.
UThulani Serero unethemba lokuthi ukuba khona kukaSiyabonga ‘Bhele’ Nomvete eqenjini kuzofika nemiphumela emihle.
“Kuhle ukuba nabadlali abanamava njengoNomvete. Kuningi esingakufunda kuyena. Ushaye into ecokeme eqenjini lakhe kule sizini ngethemba ukuthi kuzokwenzeka okufanayo nakuBafana,” kusho uSerero esitatimendeni seSafa.
Uthe babhekene nomqansa kodwa ukholwa wukuthi iqembu liqine ngokwanele ukuthola imiphumela emihle.
“Kuhamba kahle ekhempini ayikho ingcindezi ngoba wonke umuntu uyakwazi okufanale akwenze nokulindelekile kuthina. Inzima imidlalo esizoba nayo kodwa kumele siye kuyona sizitshela ukuthi sizowina,” kuphetha uSerero obenenkinga yokungalitholi ijezi eqenjini lakhe i-Ajax Amsterdam yaseHolland.
Okunye okwaphinde kwavela wukuthi lo mdlali othengwe ngemali elinganiselwa ku-R20 million ekuqaleni kwesizini ubesephendulwe injini (esiswini) eqenjini eliphakela elikhulu le-Amsterdam.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
2014-10-29 16:02
Inkampani yePlatinum iLonmin isiqede unyaka kungashonanga muntu emigodini yayo, kusho le nkampani enkulukazi emhlabeni.
2014-10-29 14:35
Kubukeka kungasihambeli kahle isiteshi sikamabonakude esizimele i-etv kulandela ukusula kwesinye isikhathi sezikhulu zayo uBronwyn Keen-Young.
2014-10-28 18:30
Usomabhizinisi wakuleli, uPatrice Motsepe, usenikele ngo-R10m esikhwameni se-Ebola eGuinea ngenhloso yokusiza ekulwisaneni naleli gciwane elihlasele eNtshonalanga Afrika.
2014-10-28 13:37
Isibalo sabantu ababoshelwe ukukhwabanisela isikhwama iRoad Accident Fund (RAF), sikhule sisuka ku-290 wonyaka u-2012/13, saya ku-478, onyakeni wezimali u-2013/14.
2014-10-27 13:33
Ziyanda izinkinga ezibhekene ne-South African Post Office njengoba kuqhubeka isiteleka sezisebenzi esesiqhubeke amasonto angu-11, kusho umbiko.
2014-10-24 17:33
Angaphezu kuka-1 100 amaloli asethunjiwe kuleli laseNingizimu Afrika, kusukela kuqale unyaka, kanti lukhulu uvalo olukhona kubanikazi bezitolo.
2014-10-24 12:33
INkantolo eNkulu yaseWestern Cape isiyalele ukuba isikhulu somsakazeli womphakathi i-SABC, uHlaudi Motsoeneng, amiswe ngokushesha emsebenzini, kusho i-DA.
2014-10-23 13:36
UNgqongqoshe wezeziMali uNhlanhla Nene ubhekene nempi enzima uma ezimisele ngokunciphisa imali esetshenziswa nguhulumeni, kusho iCape Chamber of Commerce and Industry.
2014-10-23 08:15
Kumiswe isikhulu sesiteshi sikamabonakude esizimele i-etv ngezinsolo zokungaziphathi kahle ngokusho kwenkampani iHosken Consolidated Investment (HCI).
2014-10-22 12:34
IHeineken NV ithi isimo sezulu esingesihle kanye nokuntenga komnotho e-Europe kube nomthelela ekutheni yenze inzuzo esigabeni sesithathu sonyaka.
2014-10-22 08:16
Amehlo athe njo kuNgqongqoshe wezeziMali eNingizimu Afrika uNhlanhla Nene njengoba ezokwethula inkulumo yesabelo mali yaphakathi nonyaka.


text:
USdumo udlulisa umyalezo ngefilimuComment on this story
NONHLANHLA MKHABELA
USETHATHE elinye igxathu umlingisi owadla umhlanganiso kwiClass Act, uSdumo Mtshali emkhakheni wezokulingisa ngokuqopha ifilimu yakhe yokuqala, i-Inside Story.
USdumo ulingisa ukuba ngumdlali webhola, uSpikiri, kule filimu ezobe ikhonjiswa ku-Durban International Film Festival (DIFF) ezoqala ngoJulayi 19 iphele ngomhlaka 29.
Le filimu ikhuluma ngensizwa enephupho lokuba ngumdlali webhola ovelele ethola ukuthi inengculazi isizitshela ukuthi iphupho layo seliyafezeka.
USdumo uthe bekulula ngendlela eyisimanga ukuqopha le filimu ngoba ubesebenzisana nabantu aseke wasebenza nabo phambilini, okubalwa kubona umqondisi wayo i-Inside Story uRolie Nikiwe noFana Mokoena, ongomunye wabalingisi.
“SinoRolie sinobudlelwane obuhle ngoba sobabili siyakuqondisisa ukuthi into ehamba phambili ekwenzeni ifilimu ngumyalezo,” kuchaza uSdumo.
Uthe akubanga lula ukulingisa indawo kaSpikiri ngoba ukudlala ibhola lezinyawo akakujwayele kanti bekusemqoka ukuthi alidlale njengomdlali wangempela.
“Ibhola ngaligcina ngisafunda ngakho kube nzinyana ukudlala le ndawo. Sachitha inyanga yonke sizilolonga nabadlali bebhola bangempela, futhi sisebenza nabaqeqeshi bebhola bangempela,” echaza.
Le filimu yaboniswa okokuqala kuleli kugujwa i-World Aids Day eGoli nyakenye. Ibonakalise ukwamukelwa okuhle njengoba yahlomula nge-award yeSpecial Jury Recognition ku-Pan African Film Festival ngoFebhuwari.
USdumo uthe into emenze wadlala kuleli filimu wukuthi uyathanda ukufundisa nokuqwashisa abantu ngezinto ezithinta umphakathi njengayo ingculazi.
“Uma wenza ifilimu akumele wenze noma yini nje kodwa kumele wenze into enomyalezo owakhayo futhi ezoba nomthelela omuhle kubantu,” kweluleka uSdumo.
Uthe noma esenza izifundo zokulingisa wayevele eyingxenye ye-Theatre in Education (TIE) lapho benza khona imidlalo efundisayo futhi eyakhayo.
Le filimu ibophele nabanye abalingisi abavelele okungoKendra Etufunwa waseNigeria wodumo lwe-Jacob’s Cross ophinde abe ngumkhangisi, uHakeem Kae-Kazim wefilimu iHotel Rwanda, Seth Zimu osebenze kakhulu ne-Curious Pictures noKevin Mamboleo womdlalo odumile waseKenya i-Changing Times.
Le filimu izokhonjiswa eLuthuli Museum, e-Elizabeth Sneddon Theatre naseKhaya Multi-Arts Center.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bazohleka bodwa abalandeli beMaritzburgComment on this story
ZAKHELE XABA
KWEHLE amaphaphu kubalandeli beMaritzburg United abese bebambe umoya ngokuthi leli qembu lingase lifudukele eNelson Mandela Bay, ePort Elizabeth, ngesizini ezayo.
Kuvele ukuthi iTeam of Choice, ebidotshwa ngesamba sika-R20 million ngumasipala iNelson Mandela Bay ukuze idlalele imidlalo yayo yasekhaya yesizini ka-2012/2013 eNelson Mandela Stadium iqoke ukuqhubeka nokuzinza eMgungundlovu ngenxa yokuthi isicelo sikamasipala besingesekiwe yiziphathimandla zakhona.
Isikhulu esiphezulu seMaritzburg uFarouk Kadodia ukuqinisekisile ukuthi abalandeli baleli qembu basazolibona ligijima eHarry Gwala Stadium ngesizini ezayo. Kuthiwa isinqumo sokuqhubeka nokuzinza eMphithi sithathwe ngoLwesithathu emuva kokuhlangana kwesigungu esiphezulu sabaphathi beqembu.
“SingabaseMaritzburg futhi sisazohlala khona, asiyi ndawo. Sinabalandeli abaningi kule ndawo,” kusho uKadodia.
Yize lesi sikhulu siqale sayiphika indaba yokuthi bahlanganile bengabaphathi beqembu ukucubungula isicelo seNelson Mandela Bay kodwa sigcine sivumile ukuthi basengaxoxa nalo masipala uma ubuya sewesekwe nguhulumeni.
Imibiko yayizolo iveze ukuthi lo masipala unxuse iMaritzburg ngaphandle kokuxhumana nazo zonke izinhlaka zawo. Lokhu kuholele ekutheni abanye, okuthiwa le ndaba bebeyizwa okokuqala ngoLwesibili, bayikhahlele ngazo zombili.
ITeam of Choice ibivele incinda kumasipala waseNelson Mandela Bay kwazise ngesizini edlule kuthiwa ibihlomula u-R750 000 emdlalweni ngamunye kwemithathu eyidlale eNelson Mandela Bay Stadium.
UKadodia utshele Isolezwe ukuthi ngabe abazange basilalele isicelo ebesingenza iKwaZulu-Natal isale namaqembu amabili ku-Absa Premiership ukube uhulumeni wesifunda uvule izandla ngokulinganayo.
“Imali inikwa abathize kulesi sifundazwe, asazi thina ukuthi kufanele senzenjani ekubeni kuyithina kuphela esingenabo abaxhasi ku-Absa Premiership,” kusho uKadodia.
“Ukube sihambile wonke umuntu ubezokhala kodwa akekho ozimisele ngokusihlangabeza ngezindleko zokusimamisa iqembu.”
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ushaye ingwiji ngempi uButheleziComment on this story
ZAKHELE XABA
UPHENDUKELE uphromotha wakhe esiswini umpetha waKwaZulu-Natal enqaba imbangi okufanele avikele kuyo isicoco.
Isolezwe lithole ukuthi akukho ukuvumelana phakathi kukaChristopher “Put Up or Shut Up” Buthelezi noThulani Magudulela ongumphathi weLudonga Boxing Promotions emhlelela izimpi ngembangi okufanele abhekane nayo ngo-Agasti 18.
Kuthiwa uMagudulela ubeseqede konke nekhona likaMakhosonke Zwengu ukuthi abhekane noButhelezi ongumpetha we-SA middleweight kodwa lo mshayisibhakela waseNquthu washaya phansi ngonyawo wathi ufuna uPeter Mashamaite waseLimpopo.
Sekunesikhathi uMagudulela ezama ukugwema uMashamaite abamfunzwe yiBoxing South Africa (BSA) okusolakala ukuthi uyamesaba. UMashamaite wayevele eqokwe ngumqeqeshi wakhe uNick “Mthakathi” Durandt ayezomsebenzisa etulweni lokwephuca iKwaZulu-Natal izicoco zakuleli. Lokhu kuqine ngesikhathi kuvela ukuthi usebenza ngokuzwana nelungu lebhodi yeBSA uDumile Mateza osanda kulaxaza isikhundla sakhe. Ukuhamba kukaMateza kwenze uMagudulela wakhululeka wazitshela ukuthi aphume nobovu futhi sebezokwazi ukuthola imbangi ababevele benqatshelwe nguMateza ukuvikela kuyo isicoco. Nokho kuse ngokunye ngesikhathi uButhelezi emtshela ukuthi akazimisele ukungena eringini noZwengu kodwa ufuna uMashamaite ukuze kuphele ukukhuluma.
“Uthi akamfuni uZwengu, nami ngivele ngaphelelwa ngamazwi. Kade sekusele ukuthi kusayinwe izinkontileka kuphela,” kusho uMagudulela.
“Ngizamile ukumbonisa ukuthi isicoco ngeseKZN yonke, akusona esakhe kuphela, uma kwenzeka silahleka kuyoba nzima kodwa ulokhu ephikelele ethi ngeke ajime kangaka ejimela uZwengu. Ufuna uMashamaite ukuze kuphele ukukhuluma.”
Akubuzwa ukuthi lokhu kuzoba yizindaba ezimnandi kuDurandt owalimisa ngesihloko elokuthi uzozilanda lezi zicoco ngabashayisibhakela bakhe. Esinye isicoco asasifuna ngese-SA heavyweight esiphethwe nguWiseman “Sabalutho” Dlomo waseNewlands. UDurandt neBSA bafuna abhekane no-Anton Nel asinqoba kuyena nyakenye.
UButhelezi uthe: “Ngifuna uMashamaite ngiqede ngaye. Angikaze ngisho ukuthi ngiyamesaba nokuthi angifuni ukulwa naye. Sekuyisikhathi sokuthi ashaywe manje.”
Yize kunzima kuMagudulela ukuyivuma le mpi kodwa uthe uzithole sekufanele ehlele ngezansi ngoba uButhelezi usevumelene nomqeqeshi wakhe uZwi Magudulela futhi uyazethemba ukuthi uzosivikela isicoco ku-Mashamaite ayejima naye besaphekwa nguDurandt eminyakeni edlule.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kufunwa umshayeli wetekisi owadukaComment on this story
SIMPHIWE NGUBANE
UPHITHENE ikhanda usomatekisi odukelwe umshayeli wakhe wesifazane owahamba wangabuya netekisi eyayilayishe abagibeli isuka eThekwini iya eMandeni ngempelasonto eyandulela uKhisimusi.
UMnuz Gqokinsimbi Ngubane, wase-Effingham Heights, eThekwini, uthi uma efonela inombolo yocingo lukaNksz Noma Dladla ibanjwa ngowesilisa omyalela ukuthi akayobheka umshayeli wakhe emakhazeni kahulumeni ePinetown.
Uthi akukapheli sikhathi esingakanani umshayeli wakhe wesifazane emshayelela njengoba esenyamalele nje.
“Ngaxhunyaniswa abanye osomatekisi naye ngase ngiyamqasha ukuba angishayelele. Bengingakaze ngicabange ukuthi angaduka netekisi lami, okubi wukuthi akukho nomuntu oyedwa emndenini wakhe othi uke wambona kusukela enyamalele ngoMgqibelo wangoDisemba 22,” kuchaza uNgubane.
Uqhube wathi okumphithanisa ngekhanda wukuthi izihlobo zikaNksz Dladla ePort Shepstone kwazona zithi azimazi ukuthi washonaphi.
“Ubenesikhashana ngimqashile njengoba esenyamalele nje,” kubalisa uNgubane.
Lo somatekisi uthi akasoli lutho njengamanje kodwa inkinga bekuba yilo muntu wesilisa phambilini obebamba ifoni yomshayeli wakhe akhulume umathanda kwesinye isikhathi ayibambe kodwa angakhulumi.
“Ekuqaleni lo muntu ubesiyalela ukuthi siyobheka emakhazeni kodwa uma sifika singamtholi uNksz Dladla. Sigqigqe wonke amakhaza aseThekwini simthungatha kodwa lutho ukumthola. Sibuya ngisho erenki yamatekisi eMandeni lapho engifike ngabikelwa khona ukuthi wafika nayo itekisi eyafika yathulula abagibeli yabuyela igenqeza eThekwini,” kusho uNgubane.
Inombolo yocingo lukaNksz Dladla ibikhala ingabanjwa ngesikhathi efonelwa izolo emini.
Okhulumela amaphoyisa uCaptain Khephu Ndlovu, uthe uphenyo luyaqhubeka kanti umsolwa usevulelwe icala lokusebenzisa imoto yomuntu ngaphandle kwemvume. Uthe imoto nomsolwa abakatholakali kanti uma umndeni wakhe usola ukuthi uthunjiwe, awungapholisi maseko unikele esiteshini uyovula icala uphathe nezithombe zakhe khona ezothungathwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Umculi weTeargas usejele
2012-12-18 08:16
Johannesburg - Umculi we-hip hop, uNtokozo Mdluli, nocula ngaphansi kweqembu iTeargas, kuthiwa uthothoza esitokisini ejele laseMpumalanga kulandela ukuphula imithetho yomgwaqo.
UMdluli uboshwe ngempelasonto ngemuva kokuhluleka ukuveza izincwadi zokushayela.
ISowetan ithi uMdluli ubeshayela edolobheni ePiet Retief esendleleni eya emcimbini ngesikhathi emiswa ngamaphoyisa.
Okhulumela uMnyango wezokuPhepha koMphakathi eMpumalanga uJoseph Mabuza, ukuqinisekisile ukuboshwa kukaMdluli ngoLwesihlanu ebusuku.
Akutholakalanga ukuphawula okuvela kwabamele umsolwa, kodwa uTwitter kaMdluli utshengisa ukuthi ubeseThekwini ngempelasonto.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Emizuzwini eyi-34 edlule
Izinkumbi zabantu ziphume ngobuningi ukuzovalelilsa umsubathi wakuleli uMbulaeni Mulaudzi oshone engozini yemoto.
Ezokuzijabulisa
Emizuzwini eyi-53 edlule
Abathandi besihlabani seBafana Bafana uSenzo Meyiwa, balinde isidumbu sakhe bashaya amaculo beziqubulo ebezigxibha loyo obeyintombi kaMeyiwa, uKelly Khumalo.
Ezemidlalo
Emizuzwini eyi-59 edlule
Ukushona ngokuzuma kukaSenzo Meyiwa sekwenze abalandeli bebhola bakuleli bazibuza baziphendula ngozongena ezicathulweni zakhe sekumenyezelwa iqembu leBafana ngoLwesibili.
Ningizimu Afrika
2014-11-01 07:31
INingizimu Afrika yizwe elishodelwa ngamanzi okuyinto esidale izinkinga eziningi emiphakathi eyahlukene ngokusho kukaMengameli Jacob Zuma.
Ningizimu Afrika
2014-11-01 07:16
Kushone abantu ababili kwalimala abane engozini okushayisane khona izimoto ezintathu emgwaqweni u-N12 ngasePotchefstroom ngokusho kwabosizo lokuqala.
Ningizimu Afrika
2014-10-31 18:04
Umculi uKelly Khumalo usededele izimpahla zesoka lakhe elingasekho uSenzo Meyiwa, owabulawelwa kubo eVosloorus.
Ezokuzijabulisa
2014-10-31 18:23
Umholi we-Economic Freedom Fighters uJulius Malema uveze ukuthi uyasha wuthando, nokho wangaphumela obala ekutheni ubani intokazi ezuze inhliziyo yakhe.
Afrika
2014-10-31 18:27
UGuy Scott, ongumuntu wokuqala omlophe ukuba umengameli kusukela izwe laseZambia lathola inkululeko, uthe yisikhumba sakhe kuphela esimhlophe kodwa igazi limnyama.
AbeCongress of SA Trade Unions, eNorth West, sebekugxekile ukubulawa komvukuzi wesifazane, obulawe ngasemayini yaseMarikana, iLonmin.
INkantolo kaMantshi waseBenoni, itshelwe ukuthi abusilo iqiniso ubufakazi obukhishwe ngumshayeli wetekisi ochaza ngesehlakalo sokushona kukaMido Macia.


text:
Kuboshwe ababili ngelokuhlasela eShoweComment on this story
BAWINILE NGCOBO
KUBOSHWE ababili ngesehlakalo sokuhlasela esenzeke kwaKhuzwayo eMankwanyaneni, eNgudwini eShowe emasontweni amabili edlule lapho kwakwemuliswa khona amantombazane akulo muzi amabili kwashona abayisithupha, kwalimala abangu-17.
UColonel Jay Naicker wamaphoyisa esifundazweni uthe la madoda amabili aneminyaka engu-24 no-27 aboshwe ngoLwesithathu emuva kophenyo lwamaphoyisa.
Ababoshiwe kuthiwa baboshwe ehostela laseMlazi esigcemeni sakwa-T.
Abanye abashona kulesi sigameko bebehlala kulo leli hostela uma beseThekwini.
Kulesi sigameko sokuhlasela kwashona oMnuz Khulekani Luthuli, Mnuz Sfiso Luthuli, Mnuz Maqhinga Mthethwa, Mnuz Simphiwe Mthethwa noMnuz Hlanganani Mgenge.
UMnuz Bongukuphiwa Ndwandwe washona esengeniswe esibhedlela eNgwelezane.
Abashona basohlangothini okuthiwa lwafika lwadunga umemulo kodwa induna okuthiwa yayihola leli butho esekubhaceni yatshela Isolezwe ngesonto eledlule ukuthi kungamampunge ukuthi bahlasela kwaKhuzwayo.
Le nduna yathi bona babeziyele emcimbini njengezinsizwa zesigodi esisodwa kwaba yilaba ababafica behleli phansi esigcawini abasukuma kwabe sekukhala isibhamu.
Induna ibingekho ngempelasonto ngesikhathi kufihlwa amadodana ayo amabili ashona kulesi sigameko.
UNaicker uthe ababoshiwe bazovela enkantolo maduze.
Khonamanjalo amaphoyisa awakabophi muntu ngokubulawa kwamalungu ayisishiyagalombili eSkebhe uphiko okuthiwa lulwa nobugebengu ePomeroy. Abafi babulawa ngesonto eledlule.
UNaicker uthe amaphoyisa asaphenya kodwa bekungakaboshwa muntu.
Uthe amaphoyisa asankanise kuzo zombili lezi zindawo aqaphe isimo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
‘Usazozibamba izintambo uNzama’Comment on this story
SIMPHIWE NGUBANE
IMENENJA kaMasipala waseThekwini uMnuz Sbu Sithole ithi isikhulu samaphoyisa esingafunwa uMnuz Eugene Nzama ngeke siwushiye umsebenzi waso.
USithole ukusho lokhu emhlanganweni weziphathimandla wamasonto onke lapho eveze khona ukuthi okwamanje azikho izizathu ezingadala ukuthi uNzama axoshwe emsebenzini.
“Azikho izisekelo zomthetho ebezingenza ukuthi uNzama simsuse esikhundleni sakhe nokuyinto efunwa ngamaphoyisa. Uzoqhubeka nomsebenzi wakhe kube kusalandelwa imigudu yomthetho efanele,” kusho uSithole.
USithole uphinde wadalula ukuthi ngoDisemba 1 nonyaka bazoqasha ngokugcwele amaphoyisa angu-919 okuthe uma belandela yonke imigudu babona isidingo sokuthi aqashwe ngokugcwele kulo mbutho.
“Kwaba yiphutha likamasipala kwasekuqaleni ukuthi uqashe amaphoyisa ngale ndlela. Leli phutha kumele libe yisifundo sokuthi ingaphinde yenziwe into efana nalena ngomuso ngoba iphethe kabuhlungu ngemibhikisho. Akukuhle ukuqasha iphoyisa libe yitoho ngoba alitholi mihlomulo efana neyozakwabo abaqashwe ngokugcwele,” usho kanje.
Kumenyezelwe nokuthi aseqeqeshwe wonke amaphoyisa aseneminyaka eminingi esebenza kodwa engaqeqeshiwe. Kunxuswe lawo asale ngaphandle kulolu qeqesho ukuba aziveze ukuze nawo aqeqeshwe.
Kusukela ngonyaka odlule amaphoyisa eTheku abehlala ngokuba nemibhikisho enodlame efuna ukuthi akhonjwe indlela umphathi wawo uNzama emsola ngenkohlakalo nokuhluleka wukuhola lo mbutho ngendlela efanele.
NgoJuni uNzama unikwe umhlabakhefu oyisipesheli wezinyanga ezintathu obuzophela ngo-Agasti kodwa wanikela enkantolo yezabaSebenzi kungakapheli ngisho inyanga okuyiyona embuyisele emsebenzini. Lokhu kuthukuthelise amaphoyisa akubeka kwacaca ukuthi uNzama kumele afudukiselwe komunye uMnyango noma ayogada amathuna.
USithole uxwayise lama phoyisa ngokuthi ngeke bakuthathe kancane ukuphulwa kwemithetho yedolobha wathi azovela esigcawini sokuqondisa izigwegwe amaphoyisa aphule imithetho ngokubhikisha.
“Lawo maphoyisa asabisa ngokumisa yonke into eThekwini ngokuvala imigwaqo kuSpagetti Junction, nokuphazamisa ukusebenza kwesi-khumulo sezindiza iKing Shaka, kuzomele aphinde acabangisise ngoba sizofaka amaphoyisa amaningi azoqinisekisa ukuthi akwenzeki lokhu,” kusho uSithole othe abafuni abasebenzi babo babe sezinkampanini ezitholela abantu imisebenzi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuboshwe abathathu ngomthunzi wezinkukhuComment on this story
KUBOSHWE amadoda amathathu abanjwe nenqwaba yensangu eDakeni, eMbongolwane, ngoMgqibelo.
Amaphoyisa aseMbongolwane ehambisana nawesiyingi saseShowe agasele komunye umuzi kule ndawo afica amadoda amabili egqisha insangu emiphongolweni.
Laba basolwa abaneminyaka engu-28 bakule ndawo baphinde batholwa namasaka amathathu egcwele insangu.
Imiphongolo emithathu ehlukene ngobukhulu ibigcwele insangu, kukhona namabhakede amaningi abenensangu.
Amaphoyisa aphinde abopha omunye umsolwa (30) naye otholwe nensangu.
Okhulumela amaphoyisa esifundazweni, uCaptain Thulani Zwane, uthe intengo yensangu etholakele ilinganiselwa ku-R1 million uma ingase idayiswe emgwaqeni.
Amadoda aboshiwe azovela namuhla eNkantolo yeMantshi eNkanyezi ngamacala okutholakala nensangu. – Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kusekude ukuphela ngoZahara emuva kweDVD yakhe entshaComment on this story
SIZWE BLOSE
UYAQHUBEKA nokugila izimanga endimeni yomculo uZahara owathusa abaningi nge-albhamu yakhe yokuqala uLoliwe eyathusa iNingizimu Afrika yonke ngokudayisa iphele ezitolo kuze kudingeke ukuthi kufakwe esinye isitokwe.
IDVD yakhe enesonto nje iphumile seyidayise iDouble Platinum. Lokhu kuvezwe yisikhulu sakwa-EMI uTyson Qoma. I-EMI isebenzisana nenkampani kaZahara ephethwe uDJ Sbu Leope noThembinkosi Ncinza, iTS Records.
UTyson uthe kucace ngendlela izitolo ebeziyithenga ngayo leDVD ukuthi nabantu izobahlanyisa. “Izitolo eziningi zenze ama-oda ingakophumi nakuphuma, ngoMsombuluko ingene ezitolo abanikazi bazo besebesithinta besazisa ukuthi iyahamba iDVD,” kusho uTyson.
Uthe njengamanje sekudayiswe ama-DVD adlulile ku-40 000 kanti kuyacaca ukuthi izodayisa njenge-CD yayo lentokazi. UZahara oqokwe kathathu kumaSatma uzohambela iNingizimu Afrika yonke azisa abantu ngayo leDVD.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kulimale 42 engozini yeloli
2012-06-06 14:43
Johannesburg - Abantu abangu-42 abasebenza epulazini balimalile ngesikhathi bewa besuka phezulu elolini ebelibathwele beya emsebenzini eBethlehem, kusho abosizo lokuqala ngoLwesithathu.
Okhulumela abakwa-ER24 u-Andre Visser uthi abasebenzi bebethwele ngeloli elivuleke emaceleni ngesikhathi kwenzeka ingozi bewa belimala.
UVisser uthi abasebenzi abangu-11 bathole imihuzuko kwathi abangu-31 bathola amanxeba amambi.
Imbangela yengozi ayikazeki okwamanje.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Esahlukweni sokuqala, besingenisa ucwaningo lonkana futhi sethula nenjongo yalolu cwaningo ukuze ofundayo asheshe abe nesithombe ngokuzolandela ezahlukweni ezilandelayo. Sizamile ukuveza isisekelo nokubaluleka kwalolu cwaningo njengoba sivezile ukuthi isicwaningwe kakhulu imibhalo yabesilisa ngakho-ke sizoke sibheke eyabesifazane neyabesilisa sicubungula ukuthi yibaphi abethula abalingiswa besifazane kangcono kunabanye. Sibe sesibheka nezindlela zokuhluza imibhalo. Kuso lesi sahluko sethule isakhiwo socwaningo lapho siveze zonke izahluko nokuthi yini umongo wesahluko ngasinye.
Esahlukweni sesibili, bese singena-ke sigxila kuzo izindlela zokucubungula imibhalo ezikhethelwe lolu cwaningo. Kulolu cwaningo sigxile kakhulu kuyiwumanizimu nesemiyothikhi. Sizichazile-ke lezi zindlela zokucubungula imibhalo. Isemiyothikhi inezimpawu eziningi ezithinta abalingiswa emibhalweni esiyivezile sayichaza kafuphi.
Esahlukweni sesithathu, sibe sesiqala wona umshikashika wokucubungula imibhalo engamanoveli ebhalwe ngabesifazane. Kuningi ebe kade singakubheka emanovelini kodwa ngoba injongo yalolu cwaningo lwethu ukubheka ukuthi abesifazane bethulwe kanjani nezinto ezibathintayo sisebenzise izimpawu ezimbalwa. Sibone kuzosiza ukuqale siyifingqe indaba yonke bese sidingida lezo zinto esizibone zithinta abesifazane enovelini.
Esahlukweni sesine, sicubungule amanoveli abhalwe ngabesilisa ngenhloso yokuthola ukuthi bavezwe kanjani abesifazane ngababhali besilisa. Besifisa ukubona ukuthi ukonakala okuye kuvezwe ngabesilisa emibhalweni ngabesifazane kukuliphi izinga.
Esahlukweni sesihlanu, bese sisonga, sincoma sibuka esikwenzile esahlukweni ngasinye. Kubuye kwabaluleka ukuba sibheke ukuthi empeleni yibaphi ababhali phakathi kwabesifazane nabesilisa abaveza abalingiswa besifazane kangcono sisho nezizathu ezenza sithi uhlobo lwababhali oluthize lubethula kangcono abalingiswa besifazane. Ake sijeqeze kancane khona ukwethulwa kwabalingiswa sesisonga lolu cwaningo lwethu.
Chapter 1 is introducing the research and introduces its aim so that it could be easy for the reader to depict what the whole study will be about. This chapter has also laid the background to the study as it has been said that lot of research has been done with books written by males. The focus will be on both male and female writers trying to find out who portrays female characters better. We therefore looked at the ways of analyzing literature and the structure and the gist of each chapters.
Chapter 2 we engaged in theory or the ways of analyzing literature that is used in this research. The study will mostly embark on womanism and semiotics which have been described.
Chapter 3 focuses on analyzing novels written by female writers Msimang Nelisile, Shange Maphili, Langa Zakithi and Zulu Nelisiwe. The focus is on the women portrayal. The chapter starts with a summary.
Chapter 4 has its focus on analyzing novels written by male writers Molefe Lawrence and Wanda Mjajisi. The aim was also to find out how women are portrayed by male authors. We wanted to find out the extent of the corruption of female characters as portrayed by males in their literature.
Chapter 5 this chapter summarizes and appreciates what has been done in other chapters. There was also a need to compare between the male and female writers, who portrayed females better than the other and give reasons for that judgment.


text:
Lisenkantolo ikhansela leNFP
2012-12-18 10:10
Durban - Ikhansela leNational Freedom Party uMzonjani Zulu kulindeleke ukuba avele eNkantolo yeMantshi yaseNtuzuma ngezinsolo zokubulala kulandela isigameko esashaqisa izwe.
UZulu usolwa ngokudubula abulale umlandeli weNkatha Fredom Party ngaphandle kwayo yona le nkantolo kubuka izintatheli namalungu omphakathi.
USiya Dlamini wabulawa ngo-Okthoba ngesikhathi kudutshulwa izinhlamvu ezimbili.
Lesi sigameko senzeka ngesikhathi kuvele amadoda amane mayelana nokubulawa komlandeli we-IFP.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kufunwa odlwengule ugogo
2012-10-08 10:02
Johannesburg - Amaphoyisa athungatha indoda edlwengule ugogo oneminyaka engu-91 ubudala, waseHayfields, odlwengulwe ngesonto eledlule.
Okhulumela amaphoyisa uCaptain Thulani Zwane, uqinisekise ukudlwengulwa kukagogo.
Umdlwenguli kuthiwa wagqekeza emzini kagogo ngoLwesihlanu, ugogo wabe esele yedwa.
Sekwandiswe isibalo samphoyisa aqaphe indawo eHayfields.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela
IzindabaNews24 kuTwitter (@IzindabaNews24).
- The Witness


text:
2014-11-01 10:09
Uquqaba lwabantu lukhande indoda ngamatshe edolobheni laseBeni , eDemocratic Republic of Congo, kwathi ingafa indoda, yokhelwa ngomlilo yaphekwa yadliwa.
2014-11-01 10:07
Zisale zibambe ongazansi iziguli zasemtholaphilo iSodaka eTsholotsho ngesikhathi owesifazane okhulelewe ebhinyelwe umhlengikazi ngomchamo kubuka wonke umuntu.
2014-10-31 18:27
UGuy Scott, ongumuntu wokuqala omlophe ukuba umengameli kusukela izwe laseZambia lathola inkululeko, uthe yisikhumba sakhe kuphela esimhlophe kodwa igazi limnyama.
2014-10-31 11:31
Umfundisi webandla lamaMethodist eZimbabwe ubanjwe oqotsheni ezitika ngocansi nowesifazane oshade nephoyisa emotweni.
2014-10-30 16:00
Indoda yaseSaudi Arabia ishumpulwe ikhanda ngemuva kokulahlwa yicala lokubulala indoda yohlanga lwesizwe sakubo.
2014-10-29 18:03
Ngemuva kokudlula emhlabeni kukaMengameli waseZambia uMichael Sata, izwe seliqoke iPhini lakhe uGuy Scott, njengomengameli obambile.
2014-10-29 14:34
Oshayasibhamu abasolwa ngokuba abeBoko Haram babulale inqwaba yabantu endaweni yaseNigeria, kusho izikhulu zendawo.
2014-10-29 12:34
UMengameli uRobert Mugabe izolo ugxeke abantu abazama ukumgudluza esikhundleni sakhe, wathi kumele balinde ngoba uzobatshela uma sekushaya isikhathi sokuba asishiye isikhundla.
2014-10-28 18:30
Udokotela wezidumbu ukuchithile ukuthi ibhilidi lesonto elabulala abantu eNigeria laqhuma, wathi asikho nesisodwa isisulu esinezibazi esikhomba ukuthi kwabanokuqhuma.
2014-10-28 14:33
Iziguli bezishaye ujenge ezinye zijikiswa ziphindiselwa emakhaya ngesikhathi zifika esibhedlela sikahulumeni eZimbabwe njengoba amakhulu odokotela bengenele isiteleka.
2014-10-27 17:36
Ibandla lamaKhatholika eNigeria, selishaye phansi ngonyawo lathi angeke likuvume ukuganisa abantu bobulili obufanayo, kusho umbiko wezindaba.
2014-10-27 13:33
Owesifazane waseHarare usolwa ngokugoduka namadoda aye nawo kwakhe bese elala nawo phambi kukamyeni wakhe nezingane, kusho umbiko.
2014-10-27 10:01
ISekela likaMengameli waseZimbabwe, uJoice Mujuru, uziphikile izinsolo “ezingamanga” ezithi wakha itulo lokuketula uMengameli wezwe uRobert Mugabe.


text:
Ezinye izindaba...
Ningizimu Afrika...
UMvikeli woMphakathi uThuli Madonsela usezwakalise ukuthi angafaka igxalaba asize imindeni yezisulu ezashona esibhicongweni sokuwa kwesakhiwo sesonto eNigeria.
UMvikeli woMphakathi uThuli Madonsela ucele iPhalamende ukuthi lengeze imali efakwa eHhovisi lakhe kuze kuzokwenzeka umsebenzi ngendlela.
Indoda eneminyaka engu-25 ubudala izohlala ejele impilo yayo yonke ngemuva kokugwetshwa yiNkantolo eNkulu yaseFree State, igwetshelwa icala lokudlwengula, kusho iNPA.


text:
Izitabane zizizwa zingaphephileComment on this story
BAWINILE NGCOBO
ABANGANI besitabane saseNanda Mission, eNanda esibulawe ngeledlule bathi bazothutha kule ndawo ngoba sebeyasaba ukuhlala kuyo emuva kokubulawa ngesihluku komngani wabo.
Bakusho lokhu izolo ngesikhathi kufihlwa uNksz Mandisa Mbambo (25) otholwe ngeSonto eledlule endlini yakhe eshaywe kanzima, eboshwe izandla nezinyawo, wagwazwa, enqunu ngesingezansi okwenza kube nezinsolo eziqinile zokuthi waqale wadlwengulwa ngaphambi kokubulawa.
UNksz Nozie Ndlovu ongumngani kaNksz Mbambo ngesikhathi ekhuluma neSolezwe kulo mngcwabo, uthe basashaqekile ngalesi sigameko.
“Siyesaba, siyahamba kule ndawo. Emuva komngcwabo sizohamba sibone ukuthi siya kuphi ngoba kusho ukuthi asisaphephile,” kusho uNksz Ndlovu.
Uthe bebeke baxabane nontanga yabo kule ndawo kodwa uma sekufika kuleli zinga lokubulawa koyedwa wabo, kusho ukuthi kabasaphephile yingakho sebethutha kuyo.
UMnuz Ephraime Mbambo okhulumele umndeni, uthe ngeledlule wayekwakhe ngesikhathi ezwa umakhelwane ememeza ethi nayi ingane ibulawa, esho negama lomuntu owayeyishaya.
“Saphuma nonkosikazi sambona eshaya uMandisa esevele elimele kubonakala ukuthi wayekade eqaliwe eshaywa. Ngabe senginyuka safike sabuza ukuthi ingane ishawelani, uma kunesikweletu akasho ukuze sikhokhwe. Kwaze kwaba sengathi uyakhuzeka, saphindela emakhaya,” kusho uMbambo.
UMbambo uthe ngakusasa wathola ucingo olumbikela ngento evelele uMandisa.
“Indlela okwakuyiyo kwakubonakala ukuthi babebaningi abantu abafika bamenzakalisa. UMandisa ubeyingane eziphantelayo, ezibambela amatoho emzini yabantu,’’ kusho uMbambo.
UMnuz Mtholephi Mthimkhulu oyiPhini likaSomlomo esiShayamthetho obehambele lo mngcwabo, uthe uNksz Mbambo ugcwelezwe kakhulu.
“Ngiyajabula ukuthi kukhona oseboshiwe oyisigcwelegcwele esaziwayo, obesanda kuphuma ejele ngamanye amacala,” kusho uMthimkhulu.
Uthe umphakathi kumele usukume, ulwe nanoma yikuphi ukuhlukunyezwa ungabheki ukuthi umuntu uyibuphi ubulili.
“Uma kuwukuthi ubulewe ngenxa yobulili bakhe, siyakugxeka lokho ngoba lelo kuyilungelo lakhe, uma nje engaphazamisi ilungelo lomunye umuntu,” kusho uMthimkhulu.
Uthe umphakathi kumele ubambisane namaphoyisa ukulwa nobugebengu nokusetshenziswa kwezidakamizwa okubonakala kunomthelela omkhulu ekwenzekeni kwezinye izigameko.
UMnuz Sbo Ncanana wenhlangano yabalwela amalungelo ezitabane eThekwini othe use-Eastern Cape kwelinye ihhovisi labo, uthe bathukile ukuzwa ngalesi sigameko.
“Siyaba nazo izinkundla zokufundisa abantu ngempilo yezitabane. Abantu abadala abasiyo inkinga kakhulu bayakwamukela lokhu, inkinga ngabantu abasindisiwe,” kusho uNcanana.
Uthe intsha ehamba izinkonzo zamatende ikakhulukazi zitshelwa ukuthi umuntu oyisitabane unamadimoni.
“Yize kungenzeka ukuthi basuke bangakusho ngendlela embi kodwa abanye abantu bakuthatha ngenye indlela bese begcina benza izenzo ezimbi,” kusho uNcanana.
Amaphoyisa abophe abasolwa abane ngalesi sigameko, bazovela enkantolo eNtuzuma namuhla.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-Nehawu icasulwa olwemishanguzoComment on this story
INTATHELI YESOLEZWE
SEYIZWAKALISE ukukhathazeka ngenani lemishanguzo elahlwa yiMinyango yezeMpilo eseyiphelelwe yisikhathi, inyunyana yabasebenzi iNational Education, Health and Allied Workers’ Union (Nehawu).
UMnuz Sizwe Pamla weNehawu, uthe bakhathazekile ngemibiko yokulahlwa kwemishanguzo.
Kuthiwa iMinyango yezeMpilo ezifundazweni ezahlukene ilahle inqwaba yemishanguzo ngoba seyiphelelwe yisikhathi ngo Ephreli 2011 kuya ku-Ephreli 2012.
Lokhu kuvezwe nguNgqongqoshe wezeMpilo uDkt Aaron Motsoaledi (osesithombeni) ngesikhathi ephendula imibuzo ebibhekiswe kuye ePhalamende kuleli sonto.
UDkt Motsoaledi uveze ukuthi isifundazwe iWestern Cape yiso esilahle imishanguzo eminingi kunazo zonke izifundazwe njengoba kuthiwa ilahle imishanguzo ebiza u-R3.4 million lokhu kulandelwe yisifundazwe iKwaZulu-Natal elahle ebiza u-R2.8 million.
UPamla uthe kuyaxaka ukuthi kukhona imishanguzo ebiza imali engaka elahlwayo kube kukhona abantu abaphindiselwa emuva ezibhedlela ngoba ingekho imishanguzo.
“Baningi abantu abaphindiselwa emuva ngenxa yokushoda kwemishanguzo kepha nakhu manje sizwa kuthiwa imishanguzo ebiza imali engaka ize iphelelwe yisikhathi kuze kube nesidingo sokuthi ilahlwe,” kusho uPamla.
Uthe basola ukuthi le mishanguzo eze yaphelelwa yisikhathi yile yezifo ezisuke zifike ngaleso sikhathi bese kuthengwa imishanguzo eminingi kakhulu ingasetshenziswa bese igcina isiphelelwe yisikhathi.
Okhulumela uMnyango wezeMpilo kuzwelonke uMnuz Joe Maila, uthe ngeke bakwazi ukuphendula ukuthi yimiphi imishanguzo egcina iphelelwe yisikhathi.
Kepha uthe uma imishanguzo isiphelelwe yisikhathi kubalulekile baqikelela ukuthi ilahlwe lapho ingeke igcine isetshenziswe abantu.
UPamla uthe bafisa kwenziwe uphenyo ngokuthengwa kwemishanguzo ngoba kungenzeka ukuthi laba abathengela uhulumeni imishanguzo abakwazi ukwenza lo msebenzi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UNdebele uphakamisa eyeqhaza lawo wonke umuntu ngezingoziComment on this story
UNGQONGQOSHE wezokuThutha kuzwelonke uyaqhubeka nekhwelo lakhe lokunxusa abantu bakuleli ukuba bahloniphe izimpilo zabanye uma beshayela emigwaqeni.
UDkt Sbu Ndebele uthi akumele kuthathwe njengento ejwayelekile ukufa kwabantu abayinkulungwane ezingozini zomgwaqo nyanga zonke.
Uqhuba uthi ezinye zalezi zingozi zisuke zingagwemeka ukube abantu bayazihlonipha izimpilo zabo nezabanye uma beshayela emigwaqeni.
“Siphonsela abantu inselelo ukuba bazibuze ukuthi qhaza lini abalibambayo ekunciphiseni isibalo sezingozi emigwaqweni yakuleli. Sifuna lo nyaka ube esizoqinisa ngawo isandla kulabo abaphendula imigwaqo yethu inkundla yokubulala abantu, ikakhulukazi labo abashayela bedle amponjwana,” kusho uNdebele.
Uthe uMnyango unemikhankaso yokukhulumisana nabantu kuvuselelwe onembeza babo. Uthe uyakuqonda ukuthi babhekene nomqansa wokuguqula indlela engamukelekile abashayeli abaziphatha ngayo emigwaqeni.
“Izingozi eziningi ezenzekayo kuba yilezo ebezingagwemeka ngakho kubalekile ukuba siguqule indlela esicabanga ngayo eNingizimu Afrika ukuze senze isiqiniseko sokuthi siyasinciphisa isibalo sezingozi ezibulala abantu kuleli,” kusho uNdebele
Sekuphenduke insakavukela kuleli ukuthi kube nezingozi ezinyantisa igazi emigwaqweni. NgoMsombuluko kushone abantu abayisishagalombili engozini yetekisi eyenzeke esifundazweni saseMpumalanga. Leli tekisi kuthiwa belisuka eMozambique lilayishe ngokweqile ngabantu abayishumi.
Abezokuthutha esifundazweni eMpumalanga bahlela umhlangano neziphathimandla zaseMozambique zezokuthutha ukuze kudingidwe ukuthi zinganqandwa kanjani lezi zingozi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uhluliwe uShenge kwesobuholi bomdabuComment on this story
CELANI SIKHAKHANE noMAHLOHONOLO LAKAJE
KWENZEKE obekungali-ndelekile okhethweni lweNdlu yobuHoli boMdabu ezifundeni zakwaKwaZulu-Natal njengoba uMntwana waKwaPhindangene ekhale ngaphansi esikhundleni sokuba nguSihlalo weNdlu yoMdabu eZululand kwanqoba inkosi uLandokwakhe Ntshangase ebingadumile.
UButhelezi ubengenele lolu khetho obeluyizolo ngethemba lokuvikela lesi sikhundla abesesiphathe isikhathi eside nabesesele naso ngemuva kokuthi ahlulwa ekubeni ngusihlalo wamakhosi ezingeni lesifundazwe ngo-2009.
Ngokwemiphumela ekhishwe ngabekhomishana ezimele ebhekele ukhetho, uButhelezi uthole amavoti amathathu kwathi imbangi yakhe yamhlula ngamavoti angu-10.
Lolu khetho beluqhubeka kuzo zonke izifunda kukhethwa ubuholi obusha beNdlu yobuHoli boMdabu kanti ngemuva kwalo kulindeleke ukuthi kube nolwesifundazwe oluzoba ngoJulayi 19 eThekwini .
OThungulu khona inkosi uMpiyezintombi Mzimela ongusihlalo weNdlu yoNdabu kulesiya yasifunda ukhale ngaphansi kwanqoba inkosi uVictoria Dube.
EThekwini kunqobe iNkosi uBhekisisa Bhengu ophinde abe ngusihlalo wale Ndlu ezingeni lesifundazwe kanti uhlule iNkosi yakwaMkhize.
Ngaphandle kwalokho inkosi uMqoqi Ngcobo nayo ikhale ngaphansi esikhundleni ebisigaqele sokuba yilungu lekomiti lesigungu esiphezulu ebuholini bamakhosi aseThekwini kanti yehlulwe yinkosi uSimingaye Mlaba othole amavoti angu-9.
UNgqongqoshe wezokuBusa ngokuBambisana KwaZulu-Natal, uNksz Nomusa Dube, uthe okwenzeke kulolu khetho kube ukuqopheka komlando njengoba kwenzeke obekungalindelekile ngemiphumela.
“Sithemba ukuthi amakhosi akhethiwe azokwazi ukusebenzisana namakhansela nazo zonke izinhlaka zikahulumeni ukuze kuhanjiswe intuthuko kubantu ngoba imiphakathi yethu iyahlupheka ngakho iyasidinga kakhulu,” kusho uNksz Dube.
Uthe njengoba bekunalolu khetho, sebebheke lolu lwesifundazwe oluzoba se-ICC eThekwini ngesonto elizayo nakhona okuzobe kukhethwa ubuholi beNdlu yoMdabu esifundazweni.
Amakhosi athathwa njengohlaka olubalulekile ngisho emaqenjini ezombusazwe njengoba ephethe umhlaba obalelwa kumaphesenti angu-60 okusho ukuthi anamandla okuvimba noma yini engena emhlabeni wawo uma engagculisekile.
Imiphumela yakwenziye izifunda ime kanje: ILembe usihlalo wakhona inkosi VT Ngcobo,uGu inkosi RS Shinga, Sisonke inkosi MN Chiliza, uThukela inkosi Mkhize, uMgungundlovu MZ Mthuli, uMzinyathi ibamba J.Z. Jiyane, Amajuba inkosi M Mbatha, uMkhanyakude inkosi MI Tembe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bagxeka ezokuphepha kwaZumaComment on this story
SIMPHIWE NDWANDWE
noCELANI SIKHAKHANE
ICOSATU izwakalise ukukhathazeka ngokusetshenziswa kwemali efinyelela ku-R206 million ukuze kuqiniswe ezokuphepha emzini kaMengameli Jacob Zuma oseNkandla.
Lokhu iCosatu ithe kufana nokukhombisa ukungabi nazwelo enhluphekweni yabasebenzi, abanhlwempu nabangenamakhaya. UNgqongqoshe wezemiSebenzi yoMphakathi, uMnuz Thulas Nxesi, wethule umbiko wophenyo ngempelasonto lapho ebechaza ngalokho okutholwe uphenyo obelenziwa nguMnyango wakhe mayelana nodaba lwaseNkandla.
UNxesi uthe uMbuso ukhiphe imali elinganiselwa ku-R70 million ukuze kuqiniswe ezokuphepha kwaZuma njengoba kwenzeka komengameli bamazwe omhlaba.
ICosatu ithe iyakuzwa ukuthi akukho okutholakele okukhombisa ukuthi umuzi kaZuma wakhiwa ngemali yabakhokhi bentela.
Esitatimendeni esikhishwe ngoyikhulumelayo, uMnuz Patrick Craven, kuthiwe yize kwesekwa ukuqiniswa kwezokuphepha emzini kamengameli kodwa imali esetshenzisiwe iqeda amandla.
ICosatu ithe ngeke nanini yeseke ukuthi kusetshenziswe imali engaka kumuntu oyedwa ekubeni elakuleli lisagubuzelwe yizinkinga eziningi kangaka zenhlupheko namaholo aphansi abasebenzi nokungabi bikho kwezindlu ezaneleyo zabantu abangondingasithebeni.
“Labo abathintekayo ekutheni kusetshenziswe imali engaka kumele bathathelwe izinyathelo kungakhathaleki ukuthi ngabaholi bezombusazwe abanegama. Inkulu kakhulu imali esetshenzisiwe, kumele kube khona ababoshwayo,” kusho uCraven esitatimendeni.
Ekhuluma nesiteshi somsakazo iSA FM ngoMsombuluko uNxesi uthe nakuba zingekho izinkomba zokuthi kukhona okungahambanga kahle ngemali esetshenzisiwe kodwa kukhona okusazophenywa ukuthi bayithola kanjani imisebenzi yokuthuthukisa umuzi kaZuma.
Ugcizelele ukuthi elakuleli ngeke lizibeke phansi uma kumele liqinise ukuphepha kukaMengameli.
Umbiko mayelana nalolu phenyo awukhishwanga emphakathini kanti uNxesi uthe ngeke uze ukhishwe ngoba konke okuthinta ezokuphepha kukaMengameli kumele kube yimfihlo. Lokhu kugunyazwa ngumthetho obhekele ukuphepha komengameli kuleli.
Esikhalweni esiqubuke emaqenjini aphikasayo sokuthi uhulumeni ubhace ngomthetho wobandlululo ukuze ugubuzele okungahambanga kahle ngokulungiswa komuzi kaZuma, uNxesi uthe uma kusekhona lo mthetho akukho abangakwenza kodwa kumele kulandelwe wona.
n Khonamanjalo, iCosatu KwaZulu-Natal, ikhwele yadilika kwi-NFP iyisola ngokudala uthuthuva noqhekeko esivumelwaneni somfelandawonye ne-ANC kulesi sifundazwe.
ICosatu ikusho lokhu esitatimendeni ebesichaza ngezinye zezinto ebezidingidwa emhlanganweni wayo wesigungu esiphezulu sesifundazwe.
UMnuz Zet Luzipo, onguNobhala weCosatu eKZN, uthe abeneme neze ngokuziphatha kwe-NFP kulobu budlelwano enabo noKhongolose.
“Lokhu okwenziwa i-NFP kokubukela phansi isivumelwano enaso ne-ANC kukhomba ukuthi i-NFP ingumdayisi futhi kuningi okudingeka kwenziwe,” kusho uLuzipo.
Ukusho lokhu ngemuva kokuthi uNgqongqoshe wezokuBusa nokuBambisana esifundazweni uNksz Nomusa Dube ethathe isinqumo sokuwuhlakaza umasipala waseMbabazane wawuphuca amandla .
Lokhu ukwenze ngemuva kokukhala kwe-ANC ngokuthi ifuna angenelele awuthathe lo masipala ubengaphansi kukahulumeni wesifundazwe ngoba kuningi okungahambi kahle kuwo.
Lo masipala ubusuphethwe i-NFP ngemuva kokuthi yakhipha iMeya ye-ANC noSomlomo ngevoti lokungabethembi ilekelelwa yi-IFP ne-DA.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ezinye izindaba...
Ezemidlalo...
Umgadli weMpumalanga Black Aces uTendai Ndoro uzobe efuna ukujulukisa abadlali basemuva be-Orlando Pirates emdlalweni wasebusuku ozobe useMbombela Stadium.
Umdlali we-Orlando Pirates, uThabo Matlaba, kungenzeka angadlali emdlalweni womkhaya baseSoweto uma iqembu lakhe selibhekene neKaizer Chiefs kulandela ukulimala.
Usephumile esibhedlela umlandeli webhola owagwazwa eKaizer Seothelo Stadium ngesikhathi kuqhubeka oweligi phakathi kweBloemfontein Celtic nePolokwane City.


text:
Mathonsi, Sibuselaphi.
Abstract:
Lolu cwaningo, "Ukuzibophezela ekuqhakambiseni usikompilo encwadini
Insumansumane ebhalwe ngu-Elliot Zondi", luhlose ukuveza ukubaluleka
kwezingxenye zosikompilo lukaZulu ezitholakala encwadini ebhalwe ngu-Elliot Zondi
ethi iNsumansumane. Lolu cwaningo lugqugquzelwe ngukuthi imibhalo eminingi
yesiZulu ayibukeki ikhuthaza okungamasiko namagugu esizwe sikaZulu kanti
Insumansumane ibukeka izibophezele empilweni yesizwe sikaPhunga noMageba. Lokhu
kuvela ezingxenyeni ezithile lapho uZondi ekhuthaza futhi eqhakambisa okungamagugu
esizwe sikaZulu, ethi kufanele kugcinwe, kuhlonishwe ngoba kungumgogodla wesizwe.
Ukubukezwa kwemibhalo esondelene nalolu cwaningo kuveze ukuthi abahlaziyi abathile
banemibono eyahlukene ngomyalezo oqukethwe yiNsumansumane. Lolu cwaningo
lubheke yonke lemibono lwase luqhamuka nombono owahlukile. UZondi
kwiNsumansumane ulwa nemithetho yamaNgisi elumisa okwembabazane nephambene
nenqubo yesizwe samaZulu.
Imibhalo efana neNsumansumane iphonsa inselelo kwabanye ababhali besiZulu ukuba
babhale bakhuthaze ukugcinwa kwamasiko esizwe sikaZulu. Insumansumane ikhombisa
ukuthi ayisiwona nje umbhalo wokuba ufundwe ezikoleni kuphela, kepha nomphakathi
kaZulu wonkana ungazuza okuningi okuyisisekelo sobuzwe bukaZulu. UZondi akagcini
nje ngokuba aveze izinkinga ezikhungethe isizwe, kepha uveza nekhambi lokuxazulula
lezi zinkinga. Insumansumane ingumbhalo ofundisayo nokhuthaza ukwazana
nokubekezelelana kwezinhlanga ezakhele leli zwe, ezahlukene ngokwamasiko.
Ngaphandle kokuthi Insumansumane iyakhuthaza, iyisibuko sikaZulu lapho izizukulwane
ziyokwazi ukuzibuka khona, ziziqhenye ngobuzwe bazo, iphonsa inselelo kwabanye
ababhali besiZulu ukuba babhale ngokungananazi bakhuthaze ukugcinwa kwamasiko
esizwe sikaZulu. Ngenxa yemigomo yobufishane balolu cwanmgo, yokubheka kuphela ukuzibophezela
kweNsumansumane kusikompilo lwezenhlalakahle yesizwe samaZulu, angikwazanga
ukubheka eminye imikhakha kulo mdlalo nakweminye imibhalo ezibophezele
kusikompilo lukaZulu. Ukwenza isibonelo nje, umbhalo kaMsimang (1975) othi Izulu
eladuma eSandlwana, ubukeka ungomunye wemibhalo ezibophezele kusikompilo
lwezenhlalakahle kaZulu. Kungaba ukubamba iqhaza elibalulekile ukuba
kekucwaningwe kubhekwe ukuthi yiziphi izingxenye zosikompilo lwezenhlalakahle
uMsimang aziqhakambisile nokuthi zibaluleke kangakanani esizweni.


text:
Siyashuba isiteleka eCoastal CollegeComment on this story
LUNGI LANGA
SIQHUBEKA nokushuba isimo ekolishi lokucija ngamakhono iCoastal KZN FET College kwa-V eMlazi njengoba lesi sikhungo sivaliwe emuva kokuteleka kwabafundi.
Abafundi bakulesi sikole bebekake amasango izolo emuva kokuthi bethole izincwadi ezibatshela ukuthi abaphume baphele emagcekeni aso. Lokhu kulandela ukuteleka kwabo ukungena emakilasini bethi akususwe esikhundleni abaphathi bekolishi.
Izolo laba bafundi abakhale ngokungatshelwa ngesikhathi ukuthi kumele bahambe bathe bafuna ukuthi lingavalwa ikolishi kepha kulungiswe lokhu abakhala ngakho.
Ohola isigungu esimele abafundi eCoastal KZN College uMfundo Mokoena uthe bafuna iziphathimandla zaleli kolishi zivumele abafundi bahlale ngaphakathi futhi baqhubeke nokufunda kuze kulungiswe izinkinga zalo.
“Inkinga enkulu ukuthi iziphathimandla zivale ikolishi ngoba zingafuni ukulalela izikhalazo zabafundi. Iningi lezinto abafundi abakhala ngazo izinto ezikade zaba yinkinga kuleli kolishi kodwa njalo uma kukhulunywa ngazo bangafuni ukubhekana nazo,” kusho uMokoena.
Abafundi bateleke emuva kokuthi kuxoshwe abanye abafundi abebengatholanga imiphumela yabo yokufunda.
Basole nomphathi wekolishi uMnuz Nkosinathi Mchunu ngokungaliphathi ngendlela ikolishi njengoba bethe sebamtshela ngokungangeni kwabanye bothisha emakilasini nokungahambi kahle kwezinto ezindaweni zokuhlala abafundi.
U-Anele Zulu (21) waseNkandla ongomunye wabafundi kuleli kolishi ukhale ngokunganakekelwa kwekolishi nezindlu okuthiwa kuhlala kuzo abafundi abangu-14 indlu ngayinye.
“Ezindlini sifakwa simpintshane kuthiwe asihlanganise imibhede ngisho nezindlu zangasese azisebenzi. Uma sikhalaza noma yingani esiyibona ingahambi kahle kuthiwa asikwazi ukukhalaza ngoba sikhokhelwa wumfundaze,” kusho uZulu.
Izithombe ezivezwe ngabafundi ngesimo sangaphakathi ekolishi beziveza amathoyilethi angasebenzi, umtapo wolwazi ongenazo izincwadi zokufunda namakamelo abafundi abenemibhede engaphezu kwemine ikamelo ngalinye.
UMchunu ukuqinisekile ukuthi ikolishi livaliwe nokuthi abafundi banikwe izincwadi ezithi mabaphume ezindlini. Kepha ukuphikile ukuthi abanikwanga isikhathi esenele.
“NgoLwesithathu umphathi wekolishi lonkana ukhiphe umyalelo wokuthi livalwe emuva kokuteleka kwabafundi. Ngibe sengibatshela kusenesikhathi ukuthi kudingeka baphume kulo kodwa ngenxa yokuthi bahlala kude ngibanike ithuba lokuthi balale ezindlini bahambe ekuseni namuhla (izolo),” kusho uMchunu.
Uthe abafundi batelekela ukuthi kuhlale abafundi abangabhalisile ngenxa yokuthi imiphumela yabo iyaphenywa ngoba kusolwa ukuthi kungenzeka ukuthi bakopela.
Uqhube wathi amathoyilethi ayalungiswa kanti akuyena ozogcwalisa izincwadi kumtapo wolwazi kepha othisha okumele basho ukuthi kufuneka ziphi izincwadi zabafundi.
Uthe akavotelwanga ukuthi ahole leliya kolishi ngakho ngeke atshelwe abafundi ukuthi sekufanele ayeke.
UMokoena uthe bahlele umbhikisho.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UBUYE ngezinkani uSimphiwe Dana obhale ingoma yokugubha uSuku lweNtsha ezokhishwa kusasa kwi-internet.
Le ngoma isihloko sayo sithi State Of Emergency kanti ibeka isithombe sezinselelo intsha ebhekana nazo kusuka ngeminyaka yobandlululo kuze kube manje.
“I-State Of Emergency ikhuluma ngokudideka nothuthuva kwangalesiya sikhathi nesamanje. Ziningi izinto ezifanayo ezenzeka ngaleya minyaka nezenzeka manje. Kukhona okungahambanga kahle ngesikhathi kwenzeka ushintsho okusho ukuthi sibuyela emuva njengezwe. Ukubuyisana akuzange kuhambisane noguquko. Njengoba liphezulu izinga lentsha engasebenzi, efundile nengafundile, lokho kusho ukuthi kusazoqubuka izibhelu. Sisenkingeni njengoba lokhu kuzoba yinselelo enkulu kule minyaka ezayo,” kuphawula lo mculi.
Uthi ubhale le ngoma ngoba ekholwa wukuthi akukaze kubhalwe ingoma echaza ngesidlule kukhona.
“Mhlawumbe asifuni ukukhumbula okwenzeka, yingakho sihluleka nje ukulungisa okwenzeka manje.”
Le ngoma iveza ukudinwa okukubantu bakuleli nesimo iNingizimu Afrika ekuso njengoba sekusondele ibumbe iminyaka engu-20 yabuswa nguhulumeni wentando yabantu.
Kusasa le ngoma izokwazi ukudonswa kwi-internet yibo bonke abantu bakuleli ku-Vodafone Live kanti ne-video yayo izobe isikhona ku-YouTube. – Intatheli yeSolezwe
Services


text:
U-Oscar uzobekwa icala lokubulala okuhleliwe
2013-02-15 14:01
Pretoria - UMbuso uhlela ukubeka umsubathi onemilenze yokufakelwa u-Oscar Pistorius icala lokubulala ehlelile ngemuva kokubulawa kwentombi yakhe uReeva Steenkamp, kulalele iNkantolo yeMantshi yasePitoli ngoLwesihlanu.
“Kungabe uMbuso uveza ukuthi lesi sigameko sokubulala besihleliwe?” kubuza iMantshi uDesmond Nair.
“Yebo,” kusho umshushisi u-Advocate Gerrie Nel.
UPistorius uboshwe ngoLwesine ngemuva kokudutshulwa kukaSteenkamp washona emzini wakhe, eSilver Woods Country Estate, ngeValentine's Day.
Imantshi ilihlehlisele uFebhuwari 19 icala likaPistorius yathi uzogqunywa esitokisini.
Uvele wangakwazi ukubamba izinyembezi uPistorius, wasikhihla isililo ngesikhathi ebingelela imantshi.
Udadewabo kamsolwa u-Aimee nobaba wakhe uHenke bebekhona nabo kule nkantolo ebigcwele kuvalwe ngomuntu emnyango.
Usomabhizinisi uKenny Kunene ubengomunye wabantu abebesenkantolo.
Ngemuva kokuchitha ubusuku endlini emnyama, uPistorius ufike enkantolo ezimboze ubuso.
Umsolwa wake waboshelwa icala lokushaya ngesikhathi evala umnyango kanti kuzogaxeka umlenze wowesifazane owamvulela icala.
Amaphoyisa alihoxisa icala ngenxa yokushoda kobufakazi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
NONHLANHLA MKHABELA
USADIDEKILE ukuthi wajovwa nganhloboni yomjovo owesifazane ongasakwazi ukuhamba kahle emuva kokuba ejovwe emtholampilo iKwaMashu Health Care Centre ekade eye khona enenkinga yekhanda elinkenkethayo.
UNksz Danisile Luthuli waseSiyanda uthe ngoJanuwari 27 waphathwa yikhanda waya emtholampilo lapho ajovwa khona wanikezwa namaphilisi.
Uthe ngakusasa wavuka esinqeni lapho ejove khona kuneqhubu elincane, kubuhlungu wanganaka ezitshela ukuthi yizinhlungu zomjovo ezijwayelekile.
“Ngokuhamba kosuku lakhula leli qhubu kwaqala kwavuvukala nethanga lonke. Ngaphindela emtholampilo bangibuza ukuthi nginesiqiniseko yini sokuthi ngijovwe yibona,” kulandisa uNksz Luthuli.
Uthe wanikezwa omunye umuthi watshelwa ukuthi emuva kwezinsukwana lizosha iqhubu liphele kodwa kunalokho lakhula laze laqhuma ubomvu.
“Kwase kukhona nenyama elengayo umakhelwane wangibizela i-ambulensi ngoba ngingasakwazi nokuzihambela nayo eyazifikela ebusuku. Kwathi uma ngifika emtholampilo ngathethiswa kwathiwa ngenzani ngoba kunakwa abantu abalimele kuphela ebusuku,” kusho uNksz Luthuli.
Uthe ekugcineni omunye unesi wamsiza wamtshela ukuthi iqhubu bese liqala ukuba nobuthi wamubhandisha.
Ekugqigqeni kwakhe emtholampilo eyoshintsha amabhandishi uthe wahlangana nobhekelele izindaba emthola-mpilo uMnuz Hlanganani Bhengu wamchazela udaba lwakhe.
“Wabiza u-matron wamchazela konke wabe esethi (u-matron) kuzoba nomhlangano wabasebenzi kuzanywe ukuthola ukuthi ngubani owenze iphutha ngoba mina ngangingasali-khumbuli igama likanesi owangijova,” kusho uNksz Luthuli.
Esebuyela ngoLwesihlanu eyoshintsha ibhandishi uthe watshelwa ukuthi ikhadi lakhe lilahlekile nokuyinto emxakayo eyokulahleka kwalo futhi lilahleka ngoba esefake isikhalo.
UNkk Patricia Ndlanzi oyi-Operational Manager uthe udaba lukaNksz Luthuli luyaphenywa wathi ikhadi lakhe lizofunwa lize litholakale.
“Udaba lwakhe lusehhovisi likaBhengu luyaphenywa. Ikhadi lizofunwa lize litholakale ngoba ngeke lilahleke nje lingaziwa,” kusho uNkk Ndlanzi.
Services


text:
Izidlele amahlanga i-Easy WalkersComment on this story
THOKOZANI NDLOVU
KUHLOKOME indlu kwakhala amakhwela iqembu eselimnkantshubomvu esicathamiyeni, i-Easy Walkers likhala lemuka nomklomelo kuCothoza Music Expirience e-Exhibition Centre, eThekwini, ngoMgqibelo.
Leli qembu elazakhela udumo ngengoma ethi Vela Mfowethu, ngeminyaka yawo-1980 lilandelwe yiqembu uHlelo Olusha. UMzumbe Loverboys nawo obungazibekile phansi, uphume isithathu.
Oswenka bebengeke basale ngaphandle njengoba bebengu-12 bebonke abebengenele lo mqhudelwano bechoma ngamasudi abo kanokusho.
Bekudlana imilala abaseGoli nabakwaZulu-Natal, umhlanganiso wadliwa nguSiphosethu Ngobese walandelwa ngu-Adolphius Mbuyazi ophume kwathi uVusi Kunene walala isithathu.
Konobuhle abayisithupha abebebukisa ngemisiko yabo kuphume phambili uNoh Khumalo, walandelwa uMantombi Ndaba kwagcina uCebisile Miya olale isithathu.
Okuqaphelekile ukuthi wonke amaqembu abezimisele kakhulu futhi enomfutho, iningi lawo ligxile kakhulu ekuculeni ngengculazi.
Yize iNdwendwe Lovers ingawinanga kulokhu kodwa ihlabe abaningi umxhwele ingena esiteji iphethe iphephandaba Isolezwe maqede yacula ngazo zonke izindaba ezisematheni ezisanda kushicilelwa kulo.
Lize laphatha ngisho nesibhicongo sokudutshulwa kwabasebenzi basemayini eMarikana, likhuza umhlola.
Ngaleso sikhathi beliphakamisele leli phephandaba phezulu, abantu bebebuzana bodwa ukuthi liyisungule nini le ngoma njengoba lesi sibhicongo sisanda kwenzeka.
Kuphinde kwaba nomzuzu wokuthula kuhlonishwa uSolomon Linda osekuphele iminyaka engu-50 ashona nowasungula ingoma eyaduma umhlaba wonke ethi Imbube, kwaphinde kwafundwa nomlando wakhe.
Ngemuva kwalokho kudlalwe ingoma yakhe lapho yayiculwa khona nguyena uqobo njengoba yagcina isiculwa ngabantu abaningi.
Abebephethe uhlelo bekungumsakazi woKhozi FM uZimiphi “Zimdollar” Biyela osakaza ucothoza kulo msakazo, ebambisene noBGK Mbuyazi osakaza uhlelo lukacothoza kwi-Vibe FM.
Lo mqhudelwano bekungo-kokuqala wenzeka kodwa uzoba khona minyaka yonke.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kufe umgibeli kwethinta izimoto zikaMugabeComment on this story
KUFE oyedwa kwalimala kabi abantu abangu-15 engozini ethinta inhlabaluhide yezimoto zikaMengameli Robert Mugabe waseZimbabwe. Amaphoyisa kuleliya lizwe athe yingozi yesithathu lena ukwenzeka esikhathini esingangamasonto amabili ethinta izimoto zikaMugabe.
Okhulumela amaphoyisa, uWayne Bvudzijena, usole itekisi athe ibe yimbangela yale ngozi eyenzeke ngeSonto. Uthe leli tekisi lanwabuluka, langavula isikhala kahle ukuze kudlule inhlabaluhide yezimoto zikaMugabe.
Enye yezimoto ebihola le nhlabaluhide yazithela kule tekisi.
“Umshayeli wetekisi wathalalisa ezwa umsindo wama-siren ezimoto zikaMugabe ezazixwayisa izimoto ezingaphambili ukuze zigudluke. Ukudembesela kwalo mshayeli wetekisi yikho okwaholela kule ngozi,” kusho uBvudzijena.
Umgibeli wetekisi washonela khona lapho, abangu-15 balimala kabi. Ingozi yenzeke emgwaqweni uRobert Mugabe Highway eZvimba.
Okhulumela iPolice VIP Protection Unit, uMartin Mbokochena, ugxeke abantu abathize emphakathini athe bathanda ukuphazamisa.
Lena kube yingozi yesithathu esikhathini esingamasonto amabili, zontathu lezi zehlakalo zithinta izimoto zenhlabaluhide kaMugabe.
Kuthiwa uma uMugabe ehamba uphelezelwa izimoto ezilinganiselwa kwezingu-10 kuhlanganisa ne-limousine ehamba uMugabe, ama-Mercedes Benz, izithuthuthu nezimoto zamasosha. – Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Basola igqubu kogwazwe wumngani wafaComment on this story
NONTUTHUKO NGUBANE
Ebika eseMgungundlovu
ABASONDELE nabangani ababili ingxabano yabo ephethe ngokuthi kugwazwe oyedwa ashone ethaveni yendawo eMbali, eMgungundlovu, basola ukuthi kungenzeka ukuthi bebenamagqubu amadala abebebambelene wona.
UThamsanqa “Thami” Ngubane (25), waseMbali ushone ngeSonto emva kokugwazwa ngumngani wakhe omkhulu abebephuza naye.
Isolezwe livakashele kule ndawo yokucima ukoma edume ngokuthi yikwaZama izolo lapho abangani bakaThami abebenaye ngobusuku bangoMgqibelo bebehlangenele khona bezokhuza umhlola ngalesi sigameko.
“Abantu bahlezi bexabana, baphinde beshayane uma bephuzile kodwa kuze kuphume isidumbu. Kuyacaca ukuthi kukhona abebekubangile esingakwazi thina. Laba bantu bakhule ndawonye, bezwana kakhulu, bebehlezi bephuza lapha,” kusho omunye ongunogada kule ndawo.
Akucacaci kahle ukuthi ngubani ogadle kuqala kulaba bobabili kodwa abebekhona ngesikhathi sengxabano bathe kube khona ukuhilizisana phakathi oyedwa uphumele ngaphandle wabiza omunye. kuthe uma efika wagadla ngebhodlela ekhanda.
“Ngifice sebelele phansi bobabili kungathi babambene, sabahlukanisa sabe sesibiza abezimo eziphuthumayo ukuze bephuthunyiswe emtholampilo,” kusho unogada obeyilanda le ndaba.
Ngokombiko wamaphoyisa uThami ubenenxeba elilodwa esifubeni. Umngani wakhe uboshelwe esibhedlela enenxeba ekhanda.
Umnikazi wendawo yokuphuzela, uNksz Zama Mkhize, uthe kuyaqala ukuba kwenzeke into efana nalena kule ndawo.
“Ngiphatheke kabi ngoThami ngoba ubejwayele lana, ubehlezi eziphuzela kule ndawo. Kuyaqala ngqa ukuba sivelelwe yinto efana nalena lapha,” kusho uNksz Mkhize.
Obesondelene kakhulu noThami, uNksz Andiswa Mkhize (22), obehluleka ngisho nokukhuluma nephephandaba ngenxa yokuphazamiseka emoyeni, uthe uThami ubekhombisa izimpawu zokuthi usezoshona.
“Angazi bebexatshaniswe yini. Engikwaziyo wukuthi uThami ubesazi ukuthi uzoshona. Ngigcina ukukhuluma naye uthe ufuna ngoMgqibelo ozayo ngifike nabangani bami bonke sizophuma sizijabulise naye. Awubheke manje sesizoya emgcwabeni wakhe ngawo loyo Mgqibelo,” kusho uNksz Mkhize ecweba izinyembezi.
Le ndaba ikhulunyelwa phansi emphakathini, akekho ophumela obala ngokuthi bekwenzekeni.
Ithimba lesolezwe lithwale kanzima liphonswa imibuzo ngokuthi lizwe kanjani ngale ndawo yokucima ukoma enganakekile.
Ngokusho kwamaphoyisa umsolwa uvele enkantolo izolo, nophenyo lusaqhubeka.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ukhalela elinye ithuba owaxoshelwa ukulwaComment on this story
NONTUTHUKO NGUBANE
USEPHENDUKE umtshingo ubethwa ngubani umfundi owaxoshwa esikoleni ngo-2011 emuva kokulwa nabanye abafundi emagcekeni esikole i-Easther Payne Smith (EPS) eMgungundlovu.
USiphamandla Dlamini (18) waseWoodlands, eMgungundlovu ubhekene nengwadla yokuchithwa ezikoleni ezahlukene endaweni yangakubo ngenxa yalesi sigameko.
Lo mfundi obenza uGrade 10 ngaleso sikhathi udaba lakhe uselufake kubahloli besiyingi kodwa kuze kube manje asikho isikole esifuna ukumthatha.
“Kwaba nengxabano nabanye abafana esasifunda nabo, bangihlanganyela ngaphakathi esikoleni. Uthishanhloko wangikhiphela ngaphandle kwesikole ngaso leso sikhathi. Emuva kwezinsuku eziyisikhombisa kwathiwa angibuye, uma sengibuya kwathiwa angiphindele ekhaya ngihlale ezinye izinsuku eziyisikhombisa. Sengibuya uthishanhloko wangitshela ukuthi isigungu sabazali asisangidingi kulesi sikole ngoba nginodlame. Wangiphoqa ukuba ngithathe incwadi yokuthi ngiyashiya esikoleni,” kusho uSiphamandla.
Uthe selokhu axoshwa kunzima ukuthola esinye isikole ngoba izikole zikhala ngeminyaka yakhe ezinye zithembisa ukumthatha kodwa uma sezikhulume nothishanhloko walapho kade efunda khona bese zingafuni lutho okuzihlanganisa naye.
“Okubuhlungu ukuthi yimina ngedwa engabizwa esigungwini zokuqula kwecala, nabazali bami baba khona. Abanye abafana esasilwa nabo bona ababizwanga, baqhubeka nokufunda. Anginikezwanga nethuba lokuchaza ukuthi kungani sasilwa,” kusho yena.
USiphamandla uhlabe isikole ngokumenzela phansi ngokungalaleli izikhalo zakhe nokumphoqa ukuba ashiye.
“Bangibulalela ikusasa lami ngoba angikwazi ukufunda, amaphupho ami ngeke esafezeka. Ngifuna ukuba ummeli futhi nasesikoleni ngenza kahle manje ngeke kusenzeka lokho ngoba ngincishwe amandla ngoba ngiwumfundi,” kusho yena.
Kuthintwa isikole kuphendule owesifazane othe usesigungwini sabazali esilawula isikole iSchool Governing Body ozibize ngoLolly nothe uyalwazi lolu daba kodwa ngeke akwazi ukuphawula ngalo ngoba luphethwe uMnyango.
Kuthintwa okhulumela uMnyango uSihle Mlotshwa ngalezi zinsolo uthe usemhlanganweni ucela ukuthunyelelwa i-email, nayo angazange ayiphendule kwaze kwashaya isikhathi sokushicilela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ezinye izindaba...
Ningizimu Afrika...
Umholi we-UDM uBantu Holomisa usesifake ngokusemthethweni isicelo phambi kwekomidi lePhalamende, iJoint Ethics and Members Interest Committee, ukuba liphenye uBaleka Mbete
Lezi ngezinye zezinto eziyindida ezakhiwa abantu emhlabeni, usuku nosuku kunochwepheshe abasungula okuthile ngenhloso yokwenza ngcono impilo.
Umama wentombi yomsubathi u-Oscar Pistorius, uReeva, ukhulume wathi abafune kuziphindiselela, esho ngemuva kokuthi lo mgijimi egwetshwe iminyaka emihlanu ebhadla ejele.


text:
UBrickz uxolisa ngenhlamba embiComment on this story
NOKUBONGWA PHENYANE noMTHOKOZISI MNCUSENI
UYAZISOLA umculi we-kwaito uSipho “Brickz” Ndlovu ochaphe ngenhlamba umlandeli wakhe enkundleni yokuxhumana uTwitter izolo.
UBrickz owaduma ngezingoma ezithi Tjovitjo nethi Sweety MaBaby, ushiye angalazi echapha ngenhlamba omunye wabalandeli bakhe embiza ngaphansi kweziketi zikanina, esho amagama okunzima ngisho ukuwashicilela.
Ethintwa ngemuva kokususa igidigidi kuTwitter, uBrickz uzwakalise ukuzisola ngokuchapha kwakhe ngenhlamba umlandeli.
Le ngxabano eqale ngemuva kokuthi intokazi ezibiza ngoYandee kule nkundla ithe kulo mculi iyachazeka uma ecula amaculo akhe.
Ngemuva kwesikhashana kube sekuphawula owesilisa ozibiza ngoDezmond-Magz, ozwakalise ukungeneliseki ukuthi lo wesifazane angahlabeka umxhwele yilo mculi wekwaito.
Kube ngukuzithintela kwakhe kuBrickz njengoba eqale wamtshela ukuthi yena uzomthuka ucela ayeke lento ayikhulumayo.
“Ngizomthuka lo, ngicela ungangisukeli,” kusho uBrickz ozibiza ngoBab’ Ndlovu kule nkundla.
Kuqhubekile ukungaboni ngaso linye kulaba bobabili njengoba uBrickz emqale khona ngebhomu lenhlamba waze walekelelwa nangomunye okukholakala ukuthi ungumculi wekwaito ozinze eThekwini.
Lo mlisa ukhombise ukungazinaki izinhlamba zalo mculi njengoba ethe ngeke akwazi ukuphendulana nomculi we-kwaito ongenangqondo.
Abalandeli baBrickz abese bemangele ngokubhadlaza inhlamba kukaBrickz, iningi labo belimnxusa ukuba ehlise umoya anganaki abantu kepha akagxile emsebenzini wakhe wokuqhubeka nokubajabulisa ngomculo wakhe.
Ngokusho kukaBrickz, abantu kumele bakucabange ukuthi yize nabo beyizibonelo kubantu bakuleli kodwa izinto ezifana nalezi nabo ziyabahluthula.
“Ngiyaxolisa kakhulu kubalandeli bami ngingasho nje ukuthi ngihluthukile ngazithola sengithuka inhlamba enkulu. Abantu abaningi bayangazi ukuthi angiyena umuntu okhonze ukukhuluma kakhulu kodwa angithandi ukusukelwa,” kusho uBrickz.
Uthe intsha yakuleli akumele isebenzise lezi zinkundla zokuxhumana ngendlela okungesiyona njengoba kwesinye isikhathi beke bezwe ukuthi khona umculi noma umlingisi oshonile kuqanjwa amanga.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
2014-10-20 16:02
Amalungu eNational Union of Mineworkers emayini yaseGlencore, eKoornfontein, eMpumalanga angenele isiteleka.
2014-10-20 13:38
Kulindeleke ukuthi intengo kaphethiloli yehle kakhulu ngenyanga ezayo njengoba kuzoqala isikhathi sokukhithiza samaholidi kaKhisimusi, kusho umbiko.
2014-10-18 09:15
Abane abasebhodini yenkampani iSA Airways, bashiye phansi izikhundla zabo, kusho uMnyango wezamaBhizinisi oMphakathi.
2014-10-17 18:14
kufezekiswa kwezinye zezinhlelo eziqhamuka nohulumeni akubonakali kwenzeka, ikakhulukazi iNational Development Plan (NDP), kuvele kuthuleke, bese zinyamalala.
2014-10-17 11:31
UMvikeli woMphakathi uThuli Madonsela uzohlonishwa ngendondo yomhlaba ebizwa ngeTransparency International ‘Person of Integrity’, kusho umbiko.
2014-10-16 17:34
siqumama sasezimayini uBridgette Radebe usenxuse uMengameli uJacob Zuma ukuba angawusayini umthethosivivinywa weMinerals and Petroleum Resources Development Act ube ngumthetho.
2014-10-16 14:27
Isitolokazi esidayisa ukudla, ikakhulu amaBurger, iMcDonald, sizimisele ngokuphendula imibuzo yamakhasimende siphinde sicacise ekutheni kungani kungonakali ukudla kwabo.
2014-10-16 10:00
UNgqongqoshe wezekuXhumana ngeziNgcingo namaPosi, useqiniseke umphakathi waseNingizimu Afrika ukuthi uMnyango uzoqhubeka nezingxoxo ukuze siphele maduze lesi siteleka.
2014-10-15 15:54
Inkampani yezimoto enkulukazi iToyota, imemezele ukuthi kuzobuyiselwa izimoto ezingu-1.67 million emhlabeni jikelele.
2014-10-15 12:33
Isibalo sokubanjwa kwenkunzi enxanxatheleni yezitolo sinyuke ngamaphesenti angu-142 kule minyaka emithathu eyedlule ezweni lonke.
2014-10-14 17:34
Kwethulwe ePhalamende umthethosivivinywa okuhloswe ngawo ukunikeza izinkantolo amandla ekutheni zikwazi ukujezisa izinyunyana ezingakwenzi okwanele ukugwema udlame.


text:
2014-10-20 15:07
Akuve ngiwathanda lama culo eJoyous Celebration. Wena imaphi ofa nawo akuvuselelayo uzizwe ukwenye indawo.
2014-10-20 16:03
Mhlampe ekugcineni nongayithandi uyoze ayithande iKaizer Chiefs, njengoba kuze kube manje ilokhu izikhombisile ukuthi iyinkunzi ematholeni.
2014-10-20 14:37
Iqembu eliphikisayo iDA lithi liyaphikisana nokuthi kube khona abantu abazinikela ekukhokheni imali eyisikweletu sikaMengameli uJacob Zuma.
2014-10-17 17:31
Okhulumela abakwa-SPCA uCaroline Smith uthi sekuhlengwe ikati ebekukholakala ukuthi lizalelwe yinkukhu, nokuyisehlakalo esenzeke endaweni yaKwaDukuza eShayamoya.
2014-10-17 16:02
Yeka ukungazi dadewethu, ukuba impumputhe enqondweni bekukhohlisa ngosofa s'lahlane.
2014-10-17 12:34
Emidlalweni emihlanu abayidlale kamuva umuntu ngamunye edlalela iqembu lesizwe, uUSenzo Meyiwa usahlulwe kwaba kanye kwathi u -Itumeleng Khune wahlulwa kwakathathu.
2014-10-16 13:32
Noma ngabe kukuphi la ngihamba khona, amehlo abantu agxila kakhulu esifubeni sami kunakwezinye izinto, kukhala uNtombizenele Mtshali.
2014-10-16 12:32
Ukungakwazi ukubekezela kosomatekisi kumfake kwenkulu inkinga le njengoba eselimaze abagibeli wacishe wababulala ethi ushaya irobhothi.
2014-10-15 14:33
Ngabe uBeyonce ucele ingane yalkhe uBlue Ivy ukuba amgunde izinwele? Cha asithandi ukuweyisa uQueen Bey kodwa le hayi cha!!!
2014-10-15 12:32
Empeleni ikhehla laphazama, umama kwakumele naye ahlomule emafeni ngoba babeshadile kanti kuningi okaMadikizela akwenza okuhle.
2014-10-14 14:31
Ikomidi lababefunda esikoleni samabanga aphakeme eMlazi iVukuzakhe High School, limema bonke abantu ababefunda kulesi sikole esihaqwe yizinkinga.


text:
Ezinye izindaba...
Ningizimu Afrika...
Umlisa oneminyaka engu-25 ubudala uvele kafuphi eNkantolo yeMantshi eBoksburg ngoLwesihlanu ngecala lokubulala unozinti we-Orlando Pirates neBafana Bafana uSenzo Meyiwa.
Abantu ababulele uSenzo Meyiwa, balimaze bangcolisa i-envelope kuphela, uSenzo abamthintanga," kusho intshumayelo emfishane nokho ejulile eyethulwe ngumfundisi uSD Gumbi.
Sithelekile eThekwini isidumbu sikanozinti weBafana Bafana uSenzo Meyiwa, owadutshulwa wabulawa ngeSonto, ekubo kwentombi yakhe uKelly Khumalo, eVosloorus.


text:
senzokhaya umhayi
Biography of senzokhaya umhayi
I am young poet from Mtubatuba, I am inspired several poets like Bongani Mavuso, Mzwakhe Mbuli, Sbo Da Poet etc, I started writing poems in 2009 but I took it more seriously in 2012, I am still looking forwad to publishing more of my poems country wide, I write Zulu and English poems...
uSenzokhaya Umhayi igama nje elisentshenziswa ezinkondlweni kuphela. Igama ngokwe ncwadi kamazisi uSenzokhaya Sipho Mhlongo, Uzalelwe wakhulela eMtubatuba wafunda eMasibonisane. Ungumbali ozimele kulo mkhakha. Okwamanje usashicilela incwadi yakhe yokuqala yesihloko esithi: Ukwentshisa kwebhobhodleyana. Lomlisa uzalwa nge 30 zika Ntulikazi ngo 1991. ibhungu nje elisakhula futhi elisafunda ngezinto eziningi zempilo. Izinkondlo zalo zikhuluma ngezinto abantu abasha abahlangabezana nazo lapho besakhula empilweni. imininingwane yakhe imi kanjena;
email address: senzokhaya.umhayi@gmail.com
amadownloads ezinkondlo: www.kasimp3.co, za/senzokhaya
noma ulendele @senzokhaya ku twitter
New Poems
Popular Poems
- Imizwa kaMakhwapheni
- Ntokazi YakwaZulu
- Iyangidla Lento
- Sithandwa sami sokuqala
- Dear Voicemail
- Thula Moya Wami
- Thando unjani
- Engimthadayo
- Umhayele Izinkondlo ezimnandi
- Imizwa
- Masibonisane
- Hamba Langa Shona Nothando Lami
- Indandatho
- Zulu lezintandane
PoemHunter.com Updates
-
Franz Grillparzer's
famous quotes
-
Discover
Poetry Ebooks
-
Best quotes of
Walth Whitman
-
Did you read
Cultural Exchange?
Angibanga Indoda Yalutho
Angibanga indoda yalutho
Bengith uma ngizibheka ngithi ngiyindoda
Bengith uma ngibona amadoda aziqhenyayo nami ngiziqhenye ngith ngifana nawo
Ngangith nami nginothando njenge ndoda
Ngangingazi ukuthi amagama omlomo wami azongilandela
Engakusho ngomlomo kuyangiphikisa
Engakufunga phambi kwebandla akusenzeki
Izenzo ziyaphika zithi angindoda yalutho


text:
Amakhambi okunciphisa umzimba awanele nje wodwaComment on this story
LUNGI LANGA
WEXWAYISA abesimame ukuthi bangazibekeli isifiso sokuncipha esingeke sifezeke oseze wangena ekukhiqizeni amakhambi okunciphisa umzimba ngoba ebe nenkinga ngesisindo sakhe.
Yize ethe akazange abe mkhulu ngomzimba, uNksz Winnie Sibiya (37) onomkhiqizo obizwa ngeYou Slim uthe ulwe kaningi ningi ezama ukwehlisa isisindo sakhe somzimba.
“Nganginesifiso sokuba ngusayizi-30 kodwa ngilokhu ngingafiki kuwo lokhu kuqedwe ukuthi ngithole indlela eze yakwazi ukungisebenzela namanje ngisayisebenzisa,” kusho uNksz Sibiya.
Uthe inkinga enkulu ukuthi abantu bazibekela imigomo ebanzi kakhulu bagcine sebengasafiki kulokhu abebefisa ukufika kuko.
Okunye akubalulile ukuthi abanye bazitshela ukuthi bangadla noma yini bese behla nesisindo khona lapho.
Ngokusho kukaNksz Sibiya akukho okuhamba kodwa ekuzameni ukwehlisa isisindo, ngeke uzame ukwehlisa isisindo ube udla ngendlela engeyiyo.
Le ntokazi ithe yayifuna nokunika abantu ithuba lokuthi bathenge umkhiqizo wokwehlisa umzimba ongeke ubize kakhulu ngoba iningi lale mikhiqizo limba eqolo futhi iningi labantu alinawo amandla okuyithenga ngisho beyidinga.
Uthe kubalulekile ukuthi abantu abadla noma yimiphi imikhiqizo yokunciphisa umzimba bangathembeli ekutheni badle yona kuphela kodwa ukuphila ngendlela enempilo yikho okubalulekile.
Ubalule isikhathi sobusika njengaleso okunzima kakhulu kuso ukuthi abantu balandele imigomo yokunciphisa isisindo ngoba bayaye badle ukudla okungenamsoco ngoba bethi kuyafudumezana.
“Angikaze ngizwe kuthiwa kukhona ukudla okufudumezayo mina,” kusho uNksz Sibiya.
Uthe okunye okulimaza abantu ngalesi sikhathi ukuthi bahlala endlini bangabe besafuna nokuthatha uhambo oluncane lokuvocavoca umzimba.
Konke lokhu akusizi kubantu abafuna ukwehlisa isisindo.
Uthe okubi ukuthi ukunganakekeli indlela esiphila ngayo kuze kungenele nasezinganeni zathu ngoba bagcina bejwayezwe besebancane ukuthi bangadla noma ikanjani bangavocavoci nomzimba.
UNksz Sibiya uthe okunye okudala izinkinga ukuthi abantu abaziniki isikhathi uma bedla, bahlezi bedla begijima.
Uthe lo mkhiqizo usawudayisela eCommercial City eThekwini ngoba akakafuni ukuwufaka emakhemisi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ezinye izindaba...
Afrika...
Inhlangano yezempilo emhlabeni iWHO idalule ukuthi asisekho isifo se-Ebola eNigeria kulandela izinsuku ezingu-42 kungabikwanga muntu onalesi sifo kuleli lizwe.
Amasosha aseNigeria kanye nezikhulu zezobunhloli bazwakalise ukungabaza mayelana nesivumelwano sokubekwa phansi kwezikhali njengoba kuvele imibiko yokunye futhi ukuhlasela
Izinkumbi zabantu abaphila impilo ephakeme eNiarobi eKenya zigcwala ezindaweni zokudlela zikanokusho ukuze zilethelwe ukudla ngabamhlophe, kusho umbiko.


text:
2014-10-30 17:32
Baphume ngobuningoi babo abathandi bezemidlalo bezokwethamela inkonzo yesikhumbuzo sikaSenzo Meyiwa, Mbulaeni Mulaudzi kanjalo noPhindile Mwelase.
2014-10-30 08:44
INFP Movement iphakamise ukuthi umgwaqo wodumo eMlazi iMangosuthu Highway uguqulwe uqanjwe ngegama likanozinti weBafana Bafana ne-Orlando Pirates uSenzo Meyiwa.
2014-10-29 14:34
Sewake wabhanqa isithandwa sakho noma wabhanqwa? Zazithini izizathu zakho ekubhanqeni kanti uma wabhanqwa wathola ukuthi zithini izizathu zokuthi ugcine ubhanqwe nomunye?
2014-10-29 12:33
Ukushona kukaSenzo Meyiwa kungivule amehlo ngabona ukuthi impela abanye abantu babalulekile kunabanye eNingizimu Afrika kodwa ngasala nemibuzo eminingi futhi, kubhala uVukile Nsibande.
2014-10-28 09:11
Awubuke amabele ngathi ijongosi sidlala oKim Kardashian West kodwa kuhle bandla #efaumona.
2014-10-27 17:39
Angikhathali noma abantu bangamthuka bathini uKelly, kodwa uma ulandelisisa impilo kaSenzo esaphila, uyathola ukuthi ubejabule ngaso sonke isikhathi uma enoKelly, kubhala uNtombizenele Mtshali.
2014-10-24 17:33
Isiteleka sakwamaspala waseMgungundlovu esidale inkinga emgwaqeni ulong market.
2014-10-23 18:08
Ukuzixhumela ugesi womkokotelo ngezinye zezinto ekuthiwa zigcina zikhipha imiphefumulo okanye kuqale imilio ezindaweni ezihlala abantu.
2014-10-23 13:43
Nazi izitayela wena uthanda siphi kulezi ezintsha abazenzile? Vula uzibone ungazise uthanda siphi noma isiphi ocabanga ukuthi singakufanela.


text:
Ezinye izindaba...
Ningizimu Afrika...
Ufakwe amasondo uthishanhloko lapho kwatholakala khona kulengiswe ifulegi elidala lakuleli nezithombe zikaJulius Malema zinamekwe eduze kwezezinkawu.
Abesilisa ababili bagwetshwe iminyaka engu-20 bebhadla ejele ngemuva kokulahlwa yicala lokudlwengula eNkantolo yejsiFunda yaseThekwini, kusho amaphoyisa aKwaZulu-Natal.
Amadoda amathathu aboshwa eLimpopo kutholakale ukuthi awathinteki esigamekweni sokudutshulwa kwelungu le-ANC ePhalamende, uJackson Mthembu, kusho amaphoyisa.


text:
Iningi alinalwazi ngophethiloliComment on this story
INTATHELI YEZEZIMOTO
ABASHAYELI bezimoto kuleli abakugqizi qakala ukuthi uhlobo luni lukaphethiloli abalufaka ezimotweni zabo. Ucwaningo olwenziwe yinkampani kaphethiloli iBP Ultimate muva nje luveze ukuthi iningi labantu eNingizimu Afrika abanaki ukuthi bafaka nhloboni kaphethiloli emotweni uma befika emagaraji.
Kukhulunywe nabantu abangaphezulu kuka-2 000 abebethathwa ezindaweni ezihlukene ezweni lonke ngolwazi abanalo ngamanani kaphethiloli, ukuhlukana kwezinhlobo. Iningi labantu abasebenzisa uphethiloli wohlobo lwe-unleaded okukhulunywe nalo liveze ukuthi lona lukhokha kakhulu kunemali esemthethweni. Labo abafaka udizili bona kuvele ukuthi abanalwazi lokuthi bakhokha malini ngodizili.
Abashayeli okukhulunywe nabo kutholwe ukuthi abanalwazi phakathi kukaphethiloli wohlobo lwe-93 no-95. Abanye abazi nokuthi yini okusuke kukhulunywa ngayo uma kushiwo ukukhishwa komthofi kuphethiloli.
Ingxenye engu-48% wabashayeli bamatekisi okukhulunywe nabo abagcwalisa izikhathi eziningi uphethiloli bayawazi umehluko phakathi kwezinhlobo zikaphethiloli. Abantu abangu 83% okuxoxwe nabo bakholelwa ekutheni uhlobo lukaphethiloli lubalulekile emotweni futhi ikhona nendima oluyidlalayo.
Uma kubhekwa ekutheni abashayeli bezimoto bafinyelela kanjani esinqumweni sokuthi bazosebenzisa liphi igaraji likaphethiloli, okukhulunywe nabo bathi babheka igaraji eliseduze nalapho behlala khona.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ezinye izindaba...
Ningizimu Afrika...
Ukugwetshwa komsubathi wakuleli ogijima ngamaxhumela, u-Oscar Pistorius, kube yizona zindaba ebezihamba phambili emhlabeni jikelele, kusho inhlangano ecubungula izibalo.
Umshayeli weloli eyadala isibhicongo sengozi emgwaqeni omkhulu u-N12 ngase-Alberton kwashona abantu abane, kulindeleke afake isicelo sebheyili enkantolo.
UMengameli Jacob Zuma akaze abe nengxoxo ekhethekile nephephandaba laseBrithani, iThe Guardian mayelana necala lika-Oscar Pistorius nezinye izinto, kusho umbiko.


text:
Kuxwayiswa abagqoka amabhulukwe ampintshanayoComment on this story
AMADODA avame ukugqoka amajini awabambayo azibeka engcupheni yokulimala ezithweni zangasese ngoba la majini ahlala kuzo athi ne.
Iningi lamadoda okubalwa kuwo abalingisi abadumile sebekhonze ukugqoka amajini ampintshanayo ngoba ahambisana nemfashini. Lama jini abizwa abizwa ngama-skinny jeans. Lokhu kuthiwa kungabadalela izinkinga esithweni sangasese.
Ungoti wezempilo, uDkt Hilary Jones wenza uhlelo oluxwayisa abantu besilisa ngobungozi bokugqoka amaji-ni abampintsha kakhulu.
“Sengibone abesilisa abaningi besonteke isitho sangasese ngenxa yokugqoka amajini abampintsha kakhulu,” kusho uJones.
Ukhuthaze abantu besilisa ukuthi baqikelele ukuthi kunesikhala esanele esisalayo emabhulukweni abawathengayo.
Uthe amajini abampintshayo angaholela ekutheni babe nezifo ezingavimba imigudu ehamba umchamo kwehlise nezinga lobudoda babo.
“Ukugqoka izingubo ezikubambayo isikhathi eside kungaholela ekutheni kucindezeleke ingxenye yomzimba ethwala umchamo,” kusho uJones.
Ucwaningo lwaseBritain luveze ukuthi owesilisa oyedwa kwabangu-10 baba nezinkinga uma bekade begqoke amajini abampintshayo.
Ungxenye yabo iveze ukuthi izwa ubuhlungu ngasesithweni sangasese kanti enye ithe iba nezinkinga zomchamo kanti oyedwa kwabahlanu ukhala ngokusonteka kwesitho sangasese.
Ukusonteka kudalwa ukunqamuka kokuhamba kwegazi nokuholela ekutheni kudingeke ukuthi bahlinzwe.
Iningi lalabo abagqoka la mabhulu-kwe likwenza ngoba lifuna ukuba sesitayele-ni. Bathe bawagqoka ngisho sebezwa ukuthi awabaphathi kahle uma bekade bewagqokile.
– Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.